OTISAO UZ APLAUZ Kameron poslednji put vodio sednicu vlade – NAJNOVIJE VESTI\nOTISAO UZ APLAUZ Kameron poslednji put vodio sednicu vlade\n13th July 2016 , 17:46 RTS\nBritanski premijer Dejvid Kameron dobio je danas buran aplauz na kraju svoje poslednje parlamentarne sesije u funkciji šefa vlade.\nĆAO, NEMA VIŠE Poslednje Kameronovo predsedavanje\nKameron je takođe spomenuo mačka Lerija koji će ostati u premijerovoj rezidenciji u Dauning stritu.\nOn je rekao da želi da negira glasine da ne voli Lerija.\n“Volim ga”, rekao je premijer koji će kasnije danas zvanično dati ostavku kraljici.\nKameron: Volim mačka Larija\nSada već bivši britanski premijer Dejvid Kameron negirao je danas glasine u vezi mačka Larija i rekao da voli tu mačku, te da ona neće biti izbačena iz Dauningstrita. “„Glasine su da ne volim Larija. Volim ga i imam i slike koje to dokazuju“” istakao je Kameron. U javnosti je bilo zabrinutosti da bi Lari mogao da ostane bez doma kada Kameron napusti rezidenciju premijera. On nije za to da najpoznatiji mačak u zemlji napusti kuću u kojoj živi. Kameron je novinarima pokazao fotografiju na kojoj mazi Larija sedeći na jednoj fotelji u rezidenciji. “„Nažalost ne mogu povesti Larija sa sobom. On pripada toj kući i osoblje ga veoma voli, isto kao i ja“”, naglasio je Kameron.


Drveni most El Marco je preko potoka Abrilongo bi bio samo jedan romantičan seoski mostić u šumarku i ni po čemu ne bi bio poseban, da se njegovi krajevi ne nalaze u različitim državama.\nTitulu najmanjeg međunarodnog mosta mnogi greškom dodeljuju mostu koji se proteže od SAD-a do Kanade i spaja dva ostrva Veliki i Mali Zavikon. Portugalsko-španski most je dugačak 3,2 metra, odnosno za oko 4 metara je kraći od svog severnoameričkog „kolege”. Predviđen je samo za prelaz pešaka i dvotočkaša i spaja opštinu Kodosera u španskoj provinciji Badajoz sa portugalskom Arončes. Na obe strane mosta postoje table koje pokazuju čija je teritorija u pitanju.\nRanije se na tom mestu nalazio stari klimav most od dasaka preko koga su šverceri obe države trgovali robom: Portugalci peškirima i kafom, a Španci vinom i posuđem. Potpisivanjem Šengenskog ugovora čiji je cilj bio da se ukinu granični prelazi između država potpisnica, sa ovom trgovačkom praksom na sred mosta se prekinulo.\nMost je ojačan metalnim gredama, betonskim prilazima i novom ogradom 2008. godine na inicijativu portugalske opštine Arončes, a u njegovoj obnovi su učestvovale obe strane. Ono što se nije promenilo je njegova dužina. Iako je kratak, on igra veliku geografsku ulogu u povezivanju susednih zemalja.\nSopček Đura, 23 May 2017\nZaista lepa priča koja ima još lepšu poruku: mostovi postoje da spajaju ljude!


Datum kreiranja: ponedeljak, 03 septembar 2018 20:01\nTrgovci traže od kupaca lične podatke kada plaćaju na rate kako bi zaštitili sebe od novčanih kazni u slučaju da je ček neispravno popunjen.\nKada sam hteo da na rate platim porodično putovanje, zaposlena u jednoj turističkoj agenciji odbila je da primi uredno popunjene i ispravne čekove sve dok na poleđini ne napišem broj telefona i lične karte. Iako sam joj rekao da se na ovaj način pravi zakonski prekršaj, nije želela da napiše ugovor o putovanju, naveo je čitalac koji se obratio redakciji „Politike”. Ova praksa se, međutim, osim u agencijama odomaćila i u svim trgovinama u kojima se potrošači uslovljavaju na isti način. Bez ličnih podataka nema ni kupovine ni usluge. Kako saznajemo, banke nemaju nikakav interes da zahtevaju od trgovaca da traže kupcima, odnosno klijentima banaka, da svoje lične podatke upisuju na poleđini čeka koji je zakonsko sredstvo plaćanja. Ček se smatra ispravnim ukoliko ga je vlasnik ispravno popunio. Jedini zaključak koji se nameće jeste da trgovci na ovaj način osiguravaju sebe, jer prema Zakonu o čeku snose posledice ukoliko on nije pravilno popunjen. Naime, po članu 25. ovog zakona trgovcu ili pružaocu usluge sledi kazna „ako trasira ček bez datuma ili sa neistinitim datumom izdanja”, i to dva do 10 odsto od iznosa čeka. Isto će se dogoditi i ako primi ček, prenese ili isplati, iako zna za njegove nedostatke (nepravilno popunjen, oštećen). Trgovci, dakle, ostavljaju sebi prostor da ukoliko je došlo do greške prilikom popunjavanja čeka lakše stupe u kontakt sa kupcem i izbegnu nepotrebne troškove.\nU udruženjima potrošača kažu da je zakon jasan ne samo u pogledu toga šta sve ček treba da sadrži već i šta njegov imalac treba da popuni.\n– Propisi su jasni, nigde ne piše da na poleđini morate da napišete svoj broj telefona, lične karte ili adresu. Druga je stvar s menicom, na kojoj sve to piše i korisnik je dužan da te podatke ispuni – kažu naši sagovornici. Trgovci, dodaju, koriste neznanje kupaca i insistiraju na ovome jer im je mnogo lakše da pozovu potrošača ako se nešto nepredviđeno desi s čekom. Oni savetuju kupce da istraju u svom pravu, jer prodavcu plaćajući čekom u stvari daju novac.\n– Samo prva strana čeka treba da bude popunjena i takav ček se smatra verodostojnim. Trgovac mora da proveri podatke, a to što godinama rade zaista je bežanje od odgovornosti – kažu u udruženjima potrošača.\n– Naša kompanija ima visoke standarde koji se tiču bezbednosti privatnih podataka lica i u potpunosti poštujemo važeće propise Republike Srbije u ovoj oblasti. Svi zaposleni su na adekvatan način edukovani o obavezi čuvanja poverljivosti privatnih podataka lica i u skladu s tim se odnose i prilikom obrade podataka o ličnosti u slučaju podataka koje kupci ispisuju na poleđini čeka – kažu u „Delezu”.\nU „Idejinim” prodavnicama, „Roda marketima” i „Merkatorovim” hipermarketima kažu za naš list da proceduru plaćanja čekovima obavljaju u skladu s višedecenijskom trgovačkom praksom.\n– Naši kupci na poleđini čekova, kojima plaćaju robu, upisuju brojeve telefona i ličnih karti, ali ne i jedinstvene matične brojeve građana – kažu ovom trgovinskom lancu.


Otvoren Lidl i u Užicu - Društvo - Dnevni list Danas\nPočetna » Društvo » Otvoren Lidl i u Užicu\nUžičani čekali u redu na jeftine proizvode\n1Piše: N.Kovačević 11. oktobra 2018. 15.36\nGrađani su od ranog jutra strpljivo čekali u redu i, bez obzira na to što nije bilo velike gužve, taj prizor je mnoge na društvenim mrežama podsetio na redove ispred užičkih prodavnica iz devedestih godina, u vreme sankcija i nestašica osnovnih životnih namirnica.\nOtvaranje jednog od ukupno 16 objekata u Srbiji, privukao je potrošače zbog akcijskih cena prozvoda, koji su navodili da očekuju „nastavak akcijskih cena posebno prehrambenih proizvoda i potrepština za domaćintvo“ i da se „nadaju da će Lidl ponuditi kvalitet proizvoda kakav nudi potrošačima u Evropi“.\nNavodeći da se „Užičani raduju dolasku Lidla u Užice“, gradonačelnik Tihomir Petković je, presecanjem vrpce, svečano označio početak rada tog diskonta.\n– Dobro je za potrošače u našem gradu da dolazi jedan moderan trgovinski lanac sa odličnim odnosom kvaliteta i cena. To je izazov za konkurenciju, a najveći dobitnici smo mi užički potrošači“, poručio je Petković i dodao da je „saradnja Grada i Lidla bila sjajna“, te da je užička firma Enteko gradila toj objekat.\nPodsetivši na to da je, u maju 2015. godine, Grad prodao Lidlu parcelu od 70 ari, Petković je dodao da je ta cena „bila viša za 40.000 evra od procenjene tržišne vrednosti te parcele“ i istakao da je „40 uglavom mladih Užičana dobilo priliku da radi u toj značajnoj evropskoj i svetskoj kompaniji“.\nSlobodan Lukić, predstavnik Lidla, naveo je da ta kompanija, u kojoj trenutno radi 1.500 radnika, ima dugoročne planove u Srbiji, da će njeno širenje „poboljšati konkurentost, unaprediti državnu i lokalne ekonomije i potrošačima nuditi veliki izbor prozvoda“.\n– Imamo 1.500 artikala, od kojih je 350 domaćih od 50 dobavljača, među kojima je i jedan dobavljač kafe iz Užica“, istakao je Lukić, dodao da je površina prodajnog objekta u Užicu 1.424 kvadratna metra i da je izgrađen uz primenu savremenih standarda održivosti.\nInače, Lidl je još 2013. godine, kako je tada saopštio Saša Milošević (SNS) koji je u to vreme bio gradonačelnik Užica, iskazao interesovanje za otravanje svog objekta u Užicu. Milošević je tada najavio da će „ukoliko gradsko rukovodstvo postigne dogovor sa predstavnicima Lidla, ta kompanija graditi centar za prodaju“ i da će se „u njemu zaposliti 200 Užičana“. U to vreme opozicija je zamerala naprednjačkoj vlasti da „favorizuje jednog od potencijalnih učensika na licitaciji za prodaju zemljišta“.\nOglas za prodaju parcele od 70 ari u nekadašnjoj kasarni u naselju Krčagovo, bio je raspisan 2015. godine, a Lidl je bio jedini koji se prijavio i kasnije je to zemljište platio 601.000 evra. Tadašnji i sadašnji gradonačelnik Užica Tihomir Petković (SNS) tada je rekao za Danas da će „Lidl graditi objekat od oko 2.500 kvadratnih metara i se očekujue da će se zaposli od dvadeset do trideset radnika“, a da bi „objekat, najverovatnije, trebalo da bude završen na proleće 2016. godine“. Grad se obavezao, i tu obavezu je ispunio, da izgradi vodovod i prustupne puteve do tog objekta i da poruši dva objekta koja su se nalazila na toj parceli. Petković je tada rekao i to da je „parcela prodata za 30.000 evra više od procenjene tržišne cene i da, zbog toga, grad neće imati problema da finansira preuzete obaveze“.\nlidl, otvaranje, radnja, uziceUžice\n12. oktobra 2018. u 08.49\nPodsetivši na to da je, u maju 2015. godine, Grad prodao Lidlu parcelu od 70 ari, Petković je dodao da je ta cena „bila viša za 40.000 evra od procenjene tržišne vrednosti te parcele“\nPetković je tada rekao i to da je „parcela prodata za 30.000 evra više od procenjene tržišne cene i da, zbog toga, grad neće imati problema da finansira preuzete obaveze“\nSta je od ovoga tacno.\nkoliko li je otislo u dzep gradonacelnika kad ne moze da potvrdi istu vrednost dva puta.\nKad ce se saznati koliko je sta stvarno vredelo?


U Sarajevu se poštari utrkivali u brzom hodanju - Zdravi Portal\nNaslovna»Lifestyle»Dešavanja»U Sarajevu se poštari utrkivali u brzom hodanju\nU Sarajevu se poštari utrkivali u brzom hodanju\nBy Fatima Niksic Objavljeno\t 11/08/2018 Dešavanja\nDanas je na Vilsonovom šetalištu u Sarajevu održano 47. Takmičenje poštanskih operatera Jugoistočne Evrope u brzom hodanju čiji su organizatori BH Pošta i Turske Pošte. Takmičenje je svečano otvorio generalni direktor BH Pošte Mirsad Mujić.\nSnage u brzom hodanju odmjerili su takmičari iz šest zemalja jugoistočne Evrope, odnosno više od 120 takmičara u muškoj i ženskoj konkurenciji.\nTakmičenje svih ovih godina praktikuje ista pravila učešća – trke individualnih takmičara koje se ogledaju u ženskim i muškim predstavnicima poštanskih operatera te ekipne nagrade koje dobijaju najbolje rangirane ekipe. Takmičenje u brzom hodanju za žene održano je na pet, dok su se muškarci takmičili na deset hiljada metara.\nPobjednica u ženskoj kategoriji je Esra Saglam iz pošte u Ankari. Gulsen Eser iz Izmira je druga završila današnju utrku, a treća Fatma Temel iz Ankare.\nRiječ je o balkanskom prvenstvu poštara u kojem su učestvovali takmičari iz Bosne i Hercegovine, Turske, Albanije, Rumunije, Makedonije i Slovenije.\nOvo je tradicionalna manifestacija koja datira još iz 1977. godine kao primjer integracije, društvene solidarnosti, baštinjena kulture i tradicije svih zemalja jugoistočne Evrope. Cilj ovog takmičenja je gajiti dobre odnose među poštanskim operaterima, gajiti sportski duh i njihovu motivaciju. U sklopu manifestacije su dodijeljeni i poštanski motocikli, koje Turske Pošte doniraju BH Pošti.\nBH Pošta generalni direktor BH Pošte Mirsad Mujić Turske Pošte\nPrethodni članakBURAK YETER & BAGGI predvode treći po redu Sarajevo clubbing festival\nSlijedeći članak Dinja smanjuje rizik od gojaznosti, dijabetesa i kardiovaskularnih bolesti


Uspješan rad brčanske Policije i tokom ove godine – Radio Brčko distrikta BiH\nPočetna/Brčko/Uspješan rad brčanske Policije i tokom ove godine\nUspješan rad brčanske Policije i tokom ove godine\nAdmir Kadrić27.09.2021. - 09:26Poslednja promjena: 27.09.2021. - 09:57\nPrema Izvještaju o radu u prvih šest mjeseci tekuće godine, brčanska Policija postigla je jako dobre rezultate, koji u pojedinim segmentima, daleko nadmašuju i evropske prosjeke rada policijskih agencija. Na polju suzbijanja korupcije i kriminala, te prosjačenja, vidljivi su jako dobri rezultati, što se odnosi i na oblast bezbjednosti saobraćaja.\n„Važno je istaći da je u oblasti kriminaliteta, po nepoznatom počiniocu, stepen riješenosti kod nas iznad sedamdeset procenata, što je daleko više od 20-30 posto, koliki je evropski prosjek“, rekao je šef Policije Distrikta, Goran Pisić.\nŠef brčanske Policije ne krije da je u ovoj godini, pored nastavka pandemije, Policija imala i drugih objektivnih operativnih poteškoća.\n„U prvom redu, to se odnosi na preseljenje iz stare u novu zgradu, što nam je odvuklo i vrijeme i resurse, a imali smo i znatno veći broj policijskih službenika zaraženih koronavirusom, što je svakako uticalo na naš rad. No, ono što je najvažnije je to da su krivična djela koja mogu izazvati opšte uznemirenje, pa i interes javnosti, a tiču se izazivanja mržnje, nacionalne i vjerske netrpeljivosti, te ubistava i razbojništva, u potpunosti primarna i rasvijetljena“, akcentirao je Pisić.\nNa pitanje dokle se stiglo sa dvije decenije dugom istragom ubistva petnaestogodišnje učenice iz Ražljeva, Suzane Simikć, šef Policije odgovara da je istraga intenzivirana.\n„To je predmet koji opterećuje kompletnu lokalnu zajednicu, a naravno i policiju, i stoga intenzivno radimo na njegovom rasvijetljavanju. Uz saradnju sa Tužilaštvom smo uspjeli „izdvojiti tragove“ koji potiču od nepoznatog počinioca i imamo velike aktivnosti u pogledu rasvijetljavanja tog krivičnog dijela“, istakao je Pisić.\nNije isključeno ni to, kazao je Pisić, da će se, ukoliko bude takva procjena, Policija i Tužilaštvo obratiti javnosti u smislu pomoći za rasvjetljavanje ovog krivičnog dijela.\nIzvještaj o radu Policija Brčko distrikta


Drugi put Poreska uprava blokirala račun "Akvane" - BIGportal.ba\nDrugi put Poreska uprava blokirala račun “Akvane”\n7 Juna, 2021 7 Juna, 2021 0153\nPoreska uprava Republike Srpske je po drugi put u proteklih pola godine blokirala račun preduzeća “Akvana” ovaj put zbog duga od 18.000 KM.\nPotvrdio je to gradonačelnik Draško Stanivuković i dodao da je simptomatično što se to desilo pred početak sezone kupanja na otvorenom bazenu.\n– Nakon dugo vremena ovo preduzeće je počelo da isplaćuje sve plate sa doprinosima i krenuli smo ka stabilnosti. Uradili smo dio reformi i taman da dočekamo ljetnju sezonu, kada se očekuje prirodno veći prihodi, dobijamo blokadu računa Akvane – kazao je Stanivuković.\nSmatra da je to još jedna u nizu akcija koja, kako je naveo, ima za cilj da sabotira napore ove administracije da se ovo preduzeće oporavi.\n– Taj dio od 18.000 KM “Akvana” može izmiriti, ako se postigne dogovor sa firmom “Novoteks”, koja je prva blokirala račun Akvane. Ova sezona bi trebala da podigne preduzeće i pripremili smo ambiciozni plan investicija koji je “težak” između 120 i 150 miliona KM, ali imaju neki koji su spremni da optruišu te planove – naveo je Stanivuković.\nDječak poginuo u Lamanšu, pronađen u Norveškoj\nGugl kažnjen sa 220 miliona evra\nBasket 3×3: Srbija je nezaustavljiva, pala je i Belgija


Trag fondacija - Često postavljana pitanja\n1. Koga podržavate u okviru programa Aktivne zajednice?\nTrag u okviru programa Aktivne zajednice podržava registrovana udruženja građana, kao i neformalne grupe građana koje ne moraju biti registrovane.\n2. Da li se javne institucije, privrednici ili pojedinci mogu prijaviti na konkurse programa donacija?\nNe. Na konkurse programa donacija mogu se prijaviti samo organizacije civilnog društva i neformalne grupe građana (za programe Aktivne zajednice, Centrifuga i Mi smo u programu)\n3. Kakva je procedura za dodelu donacija ukoliko se prijavimo kao neformalna grupa gađana?\nUkoliko ste neformalna grupa građana (niste registovani), a dobijete donaciju od Traga, potrebno je da potpišete sporazum sa registrovanom organizacijom koja će vam ustupiti račun za uplatu donacije za vaš projekat.\n4. Sa kakvim temama možemo da se prijavimo na konkurs programa Aktivne zajednice?\nProgram Aktivne zajednice nije tematski ograničen, potrebno je da prvo dobro ispitate potrebe vaše zajednice, koji su to problem na lokalu koje vi kao tim možete da rešavate.\n5. Kakva je procedura ukoliko želimo da zakažemo sastanak sa odgovornom osobom za program na koji želimo da se prijavimo?\nPotrebno je da telefonom pozovete osobu odgovornu za određeni program i predstavite ideju ili nacrt projekta, nakon čega će vam biti zakazan sastanak ukoliko su potrebne dodatne konsultacije.\n6. Na koliko programa donacija možemo da se prijavimo u isto vreme?\nKada odlučite da se prijavite na konkurse Traga, treba pažljivo da procenite koji vam program odgovara, jer možete poslati prijavu na samo jedan od programa koji su u tom periodu otvoreni.\n7. Koliko puta možemo da se prijavimo na jedan program donacija?\nNa isti program donacija možete se prijavljivati neograničen broj puta. Međutim, preporuka je da, u slučaju da vaš projekat nije podržan, ne javljate ponovo sa istim projektom već da zatražite od kancelarije Traga preporuke za unapređenje projekta.\n8. Da li možemo da pošaljemo više projekata na jedan konkurs?\nMožete da pošaljete isključivo jedan projekat na konkurs na koji želite da prijavite. U slučaju da pošaljete više projekata, samo jedan će biti uzet u razmatranje za dodelu donacije, dok će ostali biti povučeni iz procedure.\n9. Koliko puta organizacija/neformalna grupa može da bude podržana u okviru jednog programa Traga?\nU okviru jednog programa, na primer Aktivne zajednice, jedna organizacija može biti podržana najviše dva puta. Nakon toga, organizacija se može prijaviti na druge programe donacija.


SRBI S KiM: Moskva Razbila Sve Nade Vučiću Oko Priznanja, Sad Je U Problemu\nVučić u problemu\nPoseta Sergeja Lavrova Beogradu razbila je iluzije Aleksandra Vučića da će Moskva da prihvati nezavisnost samoproglašene republike Kosovo. Bilo celovitog bilo kroz formu razgraničenja sa Srbijom.\nRuski ministar spoljnih poslova na konferenciji za štampu sa Aleksandrom Vučićem bez imalo uvijanja je izjavio da Rusija neće dozvoliti prekrajanje istorije na Balkanu u zadnjih 25 godina. U prevodu to znači da Rusija kroz formu veta u Savetu bezbednosti neće dozvoliti stvaranje samoproglašene republike Kosovo.\nPosle te izjave predsednik Srbije bio je vidno rezigniran i na toj istoj konferenciji je delovao kao da su ga krave žvakale. Pomalo nesmotreno je izjavio da Rusija nema nikakve veze sa Kosovom i Metohijom na šta mu je Lavrov odgovorio da je Rusija mnogo uložila u Rezoluciju 1244 i celovitost Srbije kao i u lobiranje u sprečavanju „Kosova“ da postane članica raznih međunarodnih organizacija pa joj to daje za pravo da se po pitanju sudbine južne srpske pokrajine umnogome pita.\nOvako kategoričan i precizno jasan stav ruske strane upućuje na to da bilo kakvo priznanje „Kosova“ od strane Beograda, bolje reći Aleksandra Vučića, postaje izlišno jer samoproglašena republika Kosovo nikada neće biti međunarodno priznata.\nPredsednik Srbije kaže da u narednim danima Srbiju očekuje težak period. Ne očekuje Srbiju nego Aleksandra Vučića. Jer Srbija nije obećala nezavisnost Kosova nego je to uradio predsednik Srbije.\nKako mu je posle osam godina vladavine vreme za ispunjenje obećanja iscurelo za njega to postaje težak period. Nažalost, ali tako jeste, glavna opasnost za južnu srpsku pokrajinu ne krije se ni u Berlinu, Briselu, Vašingtonu ili u Prištini nego u liku predsednika Srbije. Potpisivanje Briselskog sporazuma čini ga najvećim izdajnikom u istoriji Srbije.\nNjegove izjave da mi na Kosovu nemamo ništa, da mi treba da sledimo put Nemačke koja je izgubila svoje teriotrije u Drugom svetskom ratu pa je postala ekonomski najjača zemlja u Evropi što pretpostavlja da treba da se pomirimo sa gubitkom prostora samo potvrđuje našu konstataciju.\nJasan ruski stav da će ako treba i stavljanjem veta sprečiti stvaranje samoproglašene republike Kosovo Aleksandru Vučiću je suzilo manevarski prostor. On je takoreći do juče ubeđivao rusku stranu da ako čak Rusija i dozvoli priznanje južne srpske pokrajine da će Srbija ostati uvek vojno neutralna.\nOvo nije ubedilo Rusiju u iskrene namere predsednika Srbije. Jer onaj ko je spreman da preda teritoriju taj je spreman i da prevari i da Srbiju uvede u NATO pakt. Jer za ulazak u NATO pakt nema Saveta bezbednosti UN nego je dovoljna odluka Vučićevog monolitnog parlamenta.\nPrethodni tekstZORANA MIHAJLOVIĆ SE UPRAVO OGLASILA! Saopštila nešto ključno kada je nova vlada Srbije u pitanju!\nSledeći tekstSPEKTAKL U MOSKVI: Pancir, Trijumf, suhoji, tupoljevi (SNIMAK PRENOSA)


Danas je održana prva dečija ski trka u organizaciji Skijališta Srbije\nU ski centru Kopaonik danas je održana prva dečija ski trka u organizaciji Javnog preduzeća Skijališta Srbije. Na stazi Karaman greben startovalo je 136 takmičara, uzrasta do 14 godina\nNajbolji takmičar, koji je osvoji prvo mesto i sedmodnevni ski pas bio je Aleksa Cvetić. Drugo mesto zauzela je Zoe Šumonja Jovanović i tako osvojila petodnevni ski pas. Na trećoj poziciji našao se Stefan Kokoškov, kome je kao nagrada pripao trodnevni ski pas. Najmlađa takmičarka bila je Lana Vuković koja ima 7 godina.\nSki centar Kopaonik radi punim kapacitetom, a trenutno na ski stazama ima do 60 centimetara utabanog snega.


Irak pretresao iranski teretni avion koji leti za Siriju\nIrak je danas pretresao iranski teretni avion koji je na putu za Damask preletao preko njegovog vazdušnog prostora, ali je u njemu našao samo humanitarni materijal, rekao je Ali al Musaui, portparol iračkog premijera Nurija Al Malikija.\nTo je drugi put za 48 sati da Irak vrši inspekciju nekog iranskog teretnog aviona na putu za Siriju.\nIrak je 30. marta objavio da će pojačati nasumične pretrese iranskih aviona za koje se sumnja da prevoze borbenu opremu za vladajuće snage Bašara al Asada u Siriji. To već neko vreme od Iraka traže SAD.\nLeteilica iste kompanija proverena je juče i tada je pronađena samo medicinska oprema i oprema za prvu pomoć.\nTeheran je uložio zvaničan protest Iraku posle te prve inspekcije, rekao je portparol iranskog ministarstva spoljnih poslova, prenosi agencija Fars. On je osudio pokušaje da se stvara osećanje straha prema Iranu.\n"Taj neprihvatljiv akt od strane Iraka da kontroliše naš teretni avion ponovo pokazuje da su te optužbe neosnovane", rekao je on.\nAdministracija američkog predsednika Baraka Obame poslednjih meseci uporno traži od Iraka da presretne i proveri tovar iranskih teretnih aviona koji lete za Siriju.\nIračka vlada se do sada trudila da ne zauzima stranu u sirijskom sukobu u kome je poginulo više od 70.000 ljudi za dve godine, prema podacima Ujedinjenih nacija.


U planu otvaranje Informaciono-edukativnog centra u oblasti zaštite životne sredine u Hrvatskoj | Energetski portal Srbije\nU planu otvaranje Informaciono-edukativnog centra u oblasti zaštite životne sredine u Hrvatskoj\nU Hrvatskoj je završen jednogodišnji projekat „Jačanje uloge Hrvatske agencije za okolinu i prirodu u informisanju i podizanju svesti javnosti u području zaštite životne sredine, klimatskih promena, zaštite prirode i biodiverziteta“, vredan 270.000 evra.\nNa svečanosti povodom završetka pomenutog projekta istaknuto je kako je realizacija ovog projekta prva faza u uspostavljanju modernog i inovativnog Informaciono-edukativnog centra Diverterra u oblasti zaštite životne sredine, klimatskih promena, zaštite prirode i biodiverziteta. Time će HAOP osnažiti svoju ulogu u podizanju nivoa znanja i opšte informisanosti građana o stanju, ali i zaštiti životne sredine i prirode, a na jednom mestu će se objediniti sve pomenute teme. Iako će centar biti u Zagrebu, deo prezentacionog sistema će biti mobilan što će omogućiti edukatorima da program demonstriraju deci u celoj Hrvatskoj.\nDiverterra će koristiti modernu informatičku tehnologiju kako bi edukacija bila privlačna i interaktivna, a do otvaranja ovog centra realizuje se mobilna izložba koja će deci približiti teme zaštite životne sredine i ekologije uz pomoć hologramskih sadržaja.


Više vakcinisane dece u Vojvodini, nego u centralnoj Srbiji – NovostiDana.rs\nViše vakcinisane dece u Vojvodini, nego u centralnoj Srbiji\nBroj dece koja su vakcinisana u Srbiji u 2016. godini veći je u Vojvodini nego u centralnoj Srbiji, a najmanji broj vakcinisanih je u velikim gradovima, u Beogradu, Novom Sadu, Nišu i Kragujevcu, rečeno je danas u Beogradu povodom obeležavanja Nedelje imunizаcije u Evropskom regionu Svetske zdravstvene organizacije.\nŠefica odseka Instituta zа jаvno zdrаvlje Srbije „Dr Milan Jovanović Batut“ za imunizaciju Gorаnkа Lončаrević rekla je na konfereneciji za novinare da je u niškoj regiji najniži obuhvat vakcinom MMR 51 odsto, a da je u Beogradu samo 65 odsto dece vakcinisano tom vakcinom koja je prevencija za male boginje, rubeole i zauške.\nGoranka Lončarević je kazala da su u 2016. godini na teritoriji Srbije postignuti rezultati od 95 odsto vakcinisanih za prvu godinu života, ali da u drugoj, sedmoj, 12 i 14 godini nisu postignuti željeni ciljevi.\nOna je istakla da je broj neželjenih reakcija upola manji od 2015. godine od kada je u upotrebi petovalentna kombinovana vakcina.\nZakon o obaveznoj vakcinaciji je dobar jer je pravo deteta na vakcinaciju stavio iznad prava roditelja da donosi odluku o tome“, rekao je Vicko.\nOn je najavio donošenje novog pravilnika o imunizaciji i načinu zaštite lekovima, kojim će biti donet program obavezne i preporučene imunizacije stanovništva u Srbiji.\n„Ako je antivakcinijski lobi usmeren na to da je problem u stranim vakcinama i da bi naše bile prihvatljive, onda će ministarstvo podržati Torlak da napravi minimalan broj svojih vakcina“, rekao je Vicko.\nŠefica kаncelаrije Svetske zdravstvene organizacije u Srbiji Žofijа Pustаi rekla je da je imunizacija tokom poslednjih 60 godina spasila više života dece nego druge medicinske intervencije.\n„Izmedju 2010. i 2015. sprečeno je 10 miliona smrti, a u periodu izmedju 2000. i 2014. vakcinacijom protiv malih boginja sprečeno je 17,14 miliona smrtnih ishoda, što je dokaz da je vakcina protiv malih boginja jedna od najboljih zdravstvenih intervencija“, istakla je Žofijа Pustаi.\nOna je kazala da je cilj Srbije bio da do 2015. iskoreni male boginje, ali da se broj obolelih od te bolesti duplo povećao u Srbiji i Evropi.\n„Tokom 2017. godine broj ponovo raste, a to je zato što opada poverenja javnosti u vakcinaciju i to predstavlja pretnju koju ne smemo dozvoliti“, rekla je Žofijа Pustаi.\nNedelja imunizacije u Evropskom regionu Svetske zdravstvene organizacije obeležаvа od 24. do 30. аprilа pod sloganom „Vakcine štite“.\nCilj akcije je povećanje broja vakcinisanih i jačanje uverenja o potrebi zaštite svakog pojedinca od bolesti koje se mogu sprečiti vakcinacijom.


četvrtak, 01 novembar 2012 12:00\nSezonski prilagođena stopa nezaposlenosti u evrozoni dostigla je u septembru nov rekordno visok nivo od 11,6 posto, objavio je statistički biro Evropske unije. U Evropskoj uniji nezaposlenost je stagnirala na takođe visokih 10,6 posto.\nBez posla je u 27 članica Evropske unije u septembru bilo 25,751 miliona ljudi, od čega njih 18,490 miliona u evrozoni. Time se njihov broj u EU povećao za 169 hiljada u odnosu na prošli mesec, odnosno za 146 hiljada u evrozoni.\nNa godišnjem nivou povećan je za 2,145 miliona u EU, kao i za 2,174 miliona u evrozoni.\nnedelja, 14 oktobar 2012 21:12\nPrema najnovijem istraživanju koje je proveo američki sajt CareerBuilder tinejdžeri nisu jedini koji vole izostati sa posla, 30 odsto odraslih su bar jednom izostali sa posla navodeći kao razlog bolest.\nGodišnja anketa provedena među 3,976 radnika i 2.494 poslodavaca je pokazala da od ukupnog broja zaposlenih koji su kao razlog naveli bolest, njih 34 odsto nisu došli na posao jer im se taj dan nije radilo, 29 odsto je trebalo dan da se opuste, 16 odsto je htelo da završi neki privatni posao a 15 odsto zaposlenih je htelo da se naspava.\nAnketa je takođe pokazala da poslodavci baš i ne veruju radnicima koji se pozivaju na jednodnevnu bolesti. Tako je 29 odsto poslodavaca tražilo potvrdu od lekara ili su pozvali zaposlenog kući da provere njegovo zdravstveno stanje, 18 odsto je zadužilo drugog radnika da proveri kolegu, a čak 14 odsto je otišlo da se lično uveri u zdravlje svog zaposlenog.\npetak, 28 septembar 2012 09:04\nRadni dan koji traje osam do deset sati, kućni poslovi, neophodan san i čini se da je vremena za porodicu i decu sve manje dok trenuci koje zaposlena majka može posvetiti sebi gotovo da i ne postoje.\nNo, za dobrobit cele porodice upravo je to neophodno – posvetiti vreme sebi i kvalitetno ispuniti vreme koje se provodi s decom. Upravo je o tome bila reč na radionici Edukacionog centra Insideout – Kako uspešno balansirati posao i privatni život.\n- U današnjim uslovima rada vrlo je teško govoriti o balansu između privatnog i poslovnog života. To naravno ne znači da balans nije moguće postići jer nam u tome pomaže mogućnost prilagođenja, objašnjava psihologica, majka i preduzetnica Dijana Kobas Dešković te dodaje da novi uslovi rada zahtevaju drugačiju organizaciju vremena, prihvatanje nekih novih načina ponašanja i odbacivanje nasleđenih obrazaca koji su u novim uslovima neodrživi.\nčetvrtak, 21 jun 2012 12:54\nHR, or people management, has a vital role to play in driving long-term performance in SMEs, whatever stage of growth the organisation is in and whether or not the organisation has a dedicated HR function. That's according to the latest research by the Chartered Institute of Personnel and Development (CIPD): Sustainable organisation performance through HR in SMEs.\nponedeljak, 14 maj 2012 10:21\nIstraživanje na ovu temu sprovela je renomirana nemačka kompanija "Kienbaum", koja u saradnji sa Delegacijom nemačke privrede u Srbiji trenutno radi istraživanje o prosečnoj visini plata i varijabilnim nagradama za ukupno 86 radnih pozicija u Srbiji. Kada za dva meseca bude završena, ova studija predstavljaće i kod nas dragocenu osnovu za budžetiranje svakog preduzeća. Ona će pokazati i da se plate ovdašnjih vrhunskih menadžera, baš kao u Nemačkoj, nalaze visoko iznad proseka aktuelnog tržišta rada.


III Mediteraneo - festival vina, gastronomije i vinskog turizma - DuB\nNaslovna » Izlasci » Festivali » III Mediteraneo – festival vina, gastronomije i vinskog turizma\nAh Neša 7. novembar 2012. Festivali Postavite komentar\nTreći Mediteraneo – festival vina, gastronomije i vinskog turizma biće održan 24. i 25. novembra od 12.00 do 20.00, u prostorijama ekskluzivnog hotela „Metropol Palace“ (Bulevar kralja Aleksandra 69). Cena jednodnevne ulaznice iznosi 500 dinara, a dvodnevna košta 800 dinara, dok će uz ulaznicu posetioci dobiti brendiranu čašu na poklon.\nOčekuje se predstavljanje oko 100 izlagača iz Srbije, Crne Gore, Hrvatske, Makedonije, Bosne i Hercegovine, Slovenije i drugih zemalja iz regiona. Predavanja na festivalu će obuhvatiti mnogobrojne teme vezane za vino, gastronomiju i vinski turizam u okviru naših Master class programa, čiji će broj ulaznica biti ograničen.\nPosetioci će biti u prilici da uživaju u degustaciji kvalitetnih vina, isprobaju trajne delikatese, pršute, sireve, tartufe, masline i razne druge specijalitete. Biće održan i niz predavanja о značaju i ulozi mediteranske ishrane i pravilnom konzumiranju vina, a u saradnji sa eminentnim stručnjacima iz sveta vinarstva i gastronomije i drugih oblasti.\nNajavljeni su renomirani predavači iz inostranstva – Cristy Canterbury, Master of Wine iz SAD, Caroline Gilby, Master of Wine iz Velike Britanije, kao i vinski eksperti iz okruženja među kojima je i Robert Gorjak iz Slovenije, čije kritike i sugestije iz ove oblasti obilaze svet.\nPosetioci festivala imaće priliku da prisustvuju edukativnim predavanjima, konferenciji o klimatskim promenama, da uživaju u kulinarskim radionicama šefova kuhinja iz regiona, koji će spremati svoje najekskluzivnije specijalitete pod vođstvom predsednika Asocijacije šefova kuvara Srbije, Milijanom Stojanićem. Poslednjeg dana festivala biće upriličen izbor za kulinarskog pobednika, koga će proglasiti Spiros Dimitriou, sudija Svetske asocijacije kuvara WACS. (danubeogradu.rs)\n» PROGRAM FESTIVALA «\nTagovidub festivali hotel metropol palace vino\nPrethodni Evrokup: Crvena zvezda – Orlean\nSledeći Poskupljuje taksi prevoz


Novi pogon Kontinentala u Subotici - Bizlife.rs\nNovi pogon Kontinentala u Subotici\n20:12 Subotica, 07/03/2017\nU Subotici je otvoren novi pogon kompanije za proizvodnju delova za autoindustriju Kontinental, u kojoj će biti zaposleno više od 500 novih radnika.\nPremijer Aleksandar Vučić, koji je pre otvaranja razgovarao sa predstavnicima rukovodstva fabrike, istakao je da je i ova fabrika dokaz da vlada ispuni sve ono što dogovori sa investitorima, a na dobrobit građana Srbije.\nOn je istakao da će na mestu gde je novi pogon za 500 novih radnika nekada bilo blato i klaljuga i da su mnogi vrteli glavom kada je bilo rečeno da će da nikne fabrika, a ona je nikla nakon devet meseci.\nKako je rekao, Vlada Srbije i građani su pomogli da se ova investicija ostvari i naznačio da je vlada dala oko tri miliona evra, a investitor, Kontinental, 14,5 miliona evra.\nKontinental novim pogonom povećava kapacitete za dodatnih 12.000 kvadratnih metara proizvodnog i magacinskog prostora, kao i prateće infrastrukture.\nU Subotici će se proizvoditi cevi i cevni sistemi za pogonski sklop automobila na oko 20.000 metara kvadratnih radne površine i sa punom zaposlenošću od 1.150 radnika koja će biti dostignuta u narednim godinama.\nOvi delovi će se isporučivati proizvođačima automobila u Evropi. Fabrika proizvodi i delove za poljoprivredne, teretne i industrijske mašine.\nKontinental je 2016. godine, sa svojih pet divizija, ostvario preliminarni promet od 40,5 milijardi evra i trenutno zapošljava više od 220.000 radnika u 56 zemalja.\naleksandar vučić fabrika kontinental subotica


Tata na porođaju u Betaniji - Peticije24.com\nTata na porođaju u Betaniji\nGradskim vlastima Novog Sada\nMi , majke Novog Sada , tražimo za naše supružnike i partnere , pravo i mogućnost da prisustvuju činu rođenja svoje dece.\nOvu mogućnosti imaju očevi u drugim gradovima u Srbiji , te ne vidimo razlog zbog kog bi Novosađani bili uskraćeni za iskustvo koje je neprocenjivo.\nSam čin rađanja je za ženu jedno bolno i teško iskustvo.Novosađanka je prepuštena bolovima i isčekivanju, sama , napuštena...\nPrisusvo naših najmilijih bi svakako olakšalo ovo .\nOva promena bi u mnogome doprinela smanjenju korupcije u ovoj ustanovi, poboljšala kvalitet tretmana porodilja na samom porođaju i naravno doprinela tome da se žena oseća sugurnije, opuštenije.\nAna Vukojev Kontaktirajte autora peticije\nPotpisivanjem, ovlašćujem Ana Vukojev da preda moj potpis onima koji imaju moć odlučivanja po ovom pitanju.


Commercium :: Vesti - Strano lice koje obavlja oporezivi promet dobara\nStrano lice koje obavlja oporezivi promet dobara\nPrema odredbi člana 8. stav 1. Zakona o PDV, poreski obveznik je lice, uključujući i lice koje u Republici nema sedište, odnosno prebivalište (u daljem tekstu: strano lice), koje samostalno obavlja promet dobara i usluga, u okviru obavljanja delatnosti.\nU skladu sa citiranom odredbom Zakona o PDV, strano lice koje obavlja oporezivi promet dobara i usluga na teritoriji Republike obveznik je PDV za taj promet. Strano lice koje obavlja oporezivi promet dobara i usluga na teritoriji Republike u skladu sa članom 10. stav 1. tačka 1) Zakona o PDV, poreski dužnik je za taj promet dobara i usluga. Izvršavanje obaveza po tom osnovu (obračunavanje i plaćanje PDV, podnošenje evidencione i poreske prijave, izdavanje računa i dr.) strano lice vrši preko poreskog punomoćnika za PDV kojeg je dužno da odredi.\nObaveza određivanja poreskog punomoćnika propisana je članom 10.a Zakona o PDV, a način i postupak tog određivanja bliže je uređen Pravilnikom o načinu i postupku odobravanja poreskog punomoćstva za porez na dodatu vrednost\nOdređivanje poreskog punomoćnika za porez na dodatu vrednost mora odobriti poreski organ.\nIzuzetno, u skladu sa članom 10a stav 2. Zakona o PDV strano lice nije dužno da odredi poreskog punomoćnika ako isključivo vrši promet dobara i usluga obveznicima PDV, odnosno licima iz člana 9. Stav 1. Zakona o PDV (državni organi)


Jokiceve brojke u prva tri meča - Sportske.net\nJokiceve brojke u prva tri meča\nMVP, MIP, prva petorka lige?\nVoriorsi? Sjajni Jokić upisao novu recku, Bjelica i Kingsi gorka pilula za Vestbruka!Dončić već ispisuje istoriju MavsaJokić: "Hvala, ali uozbiljite se, kakav MVP"Ne, ne sanjate, Jokić odigrao partiju života! Lebron debitovao tučom, Dončić neverovatan!Kao grom iz vedra neba, Partizan na pragu strašnog pojačanja!\nDenver Nagetsi su sjajno počeli sezonu, nakon tri odigrana susreta imaju maksimalan učinak, poslednji su oružje pred pulenima Majka Melouna položili aktuelni šampiona Golden Stejt Voriorsi.\nEkipa iz Kolorada igra jako dobro, a ključ uspeha na startu je svakako srpski centar Nikola Jokić.\nSomborac je ovog leta dobio maksimalan ugovor od Nagetsa, izrastao je u ključnog igrača ekipe i jednog od najboljih u čitavoj ligi, samim tim i na svetu.\nDa je zaslužio bogat ugovor, pokazuje već na startu ove sezone, setimo se samo da je protiv Finiksa ubacio 35 poena, zajedno sa 12 skokova i 11 asistencija, bez promašaja iz igre. Takav učinak u najjačoj ligi sveta uspeo je svojevremeno da ostvari samo legendarni Vilt Čemberlejn.\nKada pogledamo brojke iz prva tri susreta, dolazimo do jednog zaključka, ako nastavi u ovom ritmu, Nikola Jokić bi mogao da uđe u izbor za neku od individualnih nagrada na kraju sezone, pa zašto ne i za onu najvredniju, titulu najkorisnijeg igrača lige.\nMVP nagrada bi ipak dosta zavisila i od rezultata ekipe, ali zato realije deluje da bi Jokić mogao da uđe u konkurenciju za igrača koji je najviše napredovao, kao i za prvu petorku lige.\nJokićeva statistika u prva tri meča u okviru nove sezone u NBA ligi:\n26,3 poena po utakmici\n63,2% šut iz igre (50% za tri poena)\n81,8% slobodna bacanja\n10,3 skokova po utakmici\n7,3 asistenciaj po utakmici\n1,7 ukradenih lopti po utakmici\n1 blokada po utakmici\n1,3 izgubljene lopte po utakmici


Kurs i obuka za finansijskog menadžera\nFinansijski menadžer - Audio verzija\nDa bi neko mogao da upravlja finansijama u kompaniji različite strukture, neophodno je da bude upoznat sa svim pravilima koja u okviru finansijskog menadžmenta moraju da budu primenjivana. A baš ta znanja će se pobrinuti da svima koji su zainteresovani prenese stručna obuka i kurs za finansijskog menadžera, koji zvanično organizuje Akademija Oxford u okviru svake poslovnice u kojoj se javi interesovanje, ali isto tako nastava može i da bude praćena preko interneta i to kroz takozvane virtuelne učionice.\nU svakom slučaju će polaznici morati da se opredele na koji način će pomenuti kurs pratiti, a uz to se od njih svakako očekuje i da definišu prilikom upisa da li ih interesuje individualni kurs i obuka za finansijskog menadžera ili im više odgovara da nastavu prate u paru, to jest putem poluindividualne obuke ili, pak u grupi, a kada se očekuje prisustvo od četvoro do osmoro ljudi.\nOrganizacija ovih vrsta nastave je drugačija, a svaki prijavljeni će detaljno biti sa njom upoznat, kako bi mogao da se opredeli. Najfleksibilniji način organizovanja podrazumeva poluindividualna i individualna nastava, pošto u toj situaciji svaki prijavljeni definiše datum njenog početka, kao i dinamiku, ali i termine održavanja sa profesorom koji je nadležan da sprovodi ovaj kurs.\nPotpuno je drugačije princip prema kome se grupna obuka i kurs za finansijskog menadžera sprovodi, jer tada svaki pojedinačni polaznik ima obavezu prvo da sačeka kreiranje jedne grupe, a zatim i da prihvati termine, odnosno dinamiku, pošto sve to u konkretnoj situaciji određuje naša institucija.\nKako je i korporativni kurs i obuka za finansijskog menadžera u našoj ponudi, predviđeno je da se predstavnik zainteresovane organizacije o načinu njenog organizovanja dogovari sa predstavnikom naše institucije. Napominjemo da se ova vrsta nastave može organizovati tamo gde to odgovara zaposlenima u određenoj firmi i to kako u njenim prostorijama, tako i u jednoj naših poslovnica, ali i online, a što svakako zavisi od potreba polaznika u tom slučaju.\nKo god je zainteresovan da pohađa ovaj kurs bi trebalo da se zvanično prijavi, što može da učini ili preko mejla, odnosno broja telefona jedne od naših poslovnica ili lično u njenim prostorijama.\nKurs i obuka za finansijskog menadžera - nastavni plan\nNa samom početku, odnosno u toku uvodnog predavanja, obuka i kurs za finansijskog menadžera podrazumeva upoznavanje svih prisutnih sa obavezama i dužnostima koje lice zaposleno na toj radnoj poziciji ima. Tom prilikom će im biti, između ostalog pojašnjeno i to koliki značaj finansijski menadžer ima u okviru konkretne organizacije i koliko je bitno da odlično obavlja posao za koji je zadužen, jer od toga u velikoj meri zavisi i poslovanje celokupne kompanije.\nFinansijski menadžer je zadužen i za sprovođenje adekvatnih analiza, a sa čime će profesori da upoznaju sve polaznike ovog kursa i to uz praktičan rad, kako bi što bolje usvojili konkretna znanja. Podrazumeva se i da će polaznici načiti kako se vrši profesionalna analiza bilo godišnjih, bilo mesečnih finansijskih izveštaja, te na koji način se mogu ustanoviti eventualni propusti u vođenju finansija u prethodnom periodu. Tom prilikom će profesori da im na primerima pokažu i po kom principu se uočeni propusti u narednom periodu mogu ispraviti.\nTakođe, kurs i obuka za finansijskog menadžera podrazumevaju i segment koji se odnosi na proces sastavljanja izveštaja o izvršenim stavkama konkretnih finansijskih planova, ali će pre toga posebnu pažnju da posvete i upoznavanju prisutnih sa svim segmentima koje uključuje izrada finansijskog plana.\nBiće reči i o kreditima, odnosno pozajmicama, a svi prisutni će da nauče na osnovu čega se utvrđuju kriterijumi za odabravanje kredita, ali i kako se pregovara sa zaposlenima u banci ili drugoj instituciji od koje bi trebalo da bude uzeta pozajmica. Takođe će da nauče i kako se analiziraju uslovi za dobijanje konkretne pozajmice, odnono na koji način se pristupa korišćenju kreditnih sredstava nakon njihovog odobrenja.\nPored toga, svi će se upoznati i sa naprednim veštinama u oblasti računovodstva i finansija, ali će ih predavači uz pomoć realnih primera naučiti i kako bi trebalo da se ponašaju kada je potrebno doneti konkretne poslovne odluke, a kako bi poslovanje zaista i bilo unapređeno. Takođe će biti govora i o analiziranju konkurentske prednosti, te će isto tako polaznici da nauče šta se sve preduzima da bi se kredibilitet jednog sektora, ali i cele kompanije poboljšao.\nOsobe koje su zaposlene na pomenutom radnom mestu bi trebalo da znaju i kako funkcionišu predviđanja koja su u domenu finansija, a sve to na osnovu realnih analiza. A obuka i kurs za finansijskog menadžera obrađuje i segment koji se odnosi na postupak upravljanja finansijama u različitim kriznim situacijama, te polaznici uče i na koji način funkcionišu takozvani tokovi gotovine i kako se njima pravilno upravlja.\nKada i gde se održava kurs i obuka za finansijskog menadžera?\nNajpre da naglasimo da se obuka i kurs za finansijskog menadžera može pohađati online i u jednoj od naših poslovnica i to u grupi, u paru ili individualno, tako da očekujemo i da svaki pojedinačni polaznik navede koja od njih mu najviše odgovara, budući da svaka podrazumeva različiti principa organizovanje.\nNaime, grupnoj obuci prisustvuje između četvoro i osmoro polaznika, a Akademija Oxford nakon kreiranja grupe od minimalnog broja njih određuje i dinamiku i termine, pa o tome podrobno obaveštava sve koji su se do tada prijavili.\nKako individualni kurs i obuka za finansijskog menadžera, tako isto i nastava koja je namenjena za praćenje dva polaznika, to jest poluindividualna, podrazumevaju vrlo jednostavan princip organizovanja, jer u tom slučaju svaki polaznik pojedinačno treba da se direktno sa nadležnim licem, odnosno sa profesorom koji će i da vodi ovu obuku, dogovori o načinu organizovanja, tako da treba sa njim da definiše termine, dinamiku i datum početka one vrste nastave koju bude lično izabrao da prati.\nPo kom principu se organizuje obuka i kurs za finansijskog menadžera?\nKako online kurs i obuka za finansijskog menadžera, isto tako se se u onoj poslovnici u kojoj postoji interesovanje organizuje nastava i to kroz grupnu, individualnu i poluindividualnu, te svaki pojedinačni polaznik prilikom upisa bira prvo gde će da pohađaju ovu obuku, a posle toga dolučuje i na koji način. Ali mora imati na umu činjenicu da se sve ponuđene vrste nastave organizuju u skladu sa jasno definisanim pravilima.\nIndividualna obuka i kurs za finansijskog menadžera se organizuje po istim pravilima kao i poluindividualni tip nastave, a je jedina razlika između njih se ogleda u broju polaznika, uzevši u obzir da poluindividualnoj nastavi može da prisustvuje dvoje, dok individualnu prati samo jedan polaznik. Direktno sa profesorom koji će i da bude zadužen za vođenje ove obuke će se zainteresovani dogovoriti oko svih potrebnih detalja, što uključuje preciziranje kako datuma početka izabranog tipa kursa, tako isto i definisanje termina, ali i dinamike održavanja.\nKada je izbor polaznika grupni kurs i obuka za finansijskog menadžera, tu se prvo mora pričekati prijavljivanje najmanje četvoro polaznika, to jest zvanično formiranje grupe, a u kojoj ih osmoro može biti najviše prisutno. Budući da tada zvaničan organizator odlučuje po kojoj dinamici će se grupna obuka organizovati i u kojim terminima, o svemu tome će precizno da budu obavešteni svi prijavljeni polaznici, a kada se bude oformila grupa.\nOrganizacija koja želi da korporativna obuka i kurs bude organizovana za određeni broj zaposlenih lica, bi trebalo da o tome svakako obavesti nadležno lice u konkretnoj poslovnici Akademije Oxford, kako bi mogli da budu precizirani svi detalji vezani za mesto i način organizovanja.\nKoliko traje kurs i obuka za finansijskog menadžera?\nBudući da ukupan nastavni plan podrazumeva 50 časova, grupna obuka i kurs za finansijskog menadžera traje oko 4 meseca, a o tačnoj dinamici održavanja će da bude informisan svako ko se prethodno prijavi kada se oformi grupa. Zapravo, da bi jedna grupa mogla da bude napravljena, važno je da se za pohađanje tog tipa nastave prijavi najmanje četvoro polaznika, stim da ih osmoro može biti maksimalno prisutno u jednoj grupi.\nTrajanje individualne i poluindividualne nastave je svakako drugačije, jer može biti i duže i kraće od grupne, sobzirom na to da polaznici koji se za jednu od njih budu opredelili imaju obavezu da se o svemu što je vezano za organizaciju dogovore direktno sa profesorom koji je za vođenje konkretne vrste nastave nadležan.\nUzevši u obzir da Akademija Oxford može da organizuje i korporativni kurs i obuku za finansijskog menadžera, moramo da naglasimo da se način njenog organizovanja precizno definiše između predstavnika zainteresovane firme i predstavnika organizatora.\nSpisak gradova za finansijskog menadžera


06.11.2020 u 22:00\nDva velika trgovca iskoristila 75 odsto uvozne kvote za vino\nSektor trgovine pri Uniji poslodavaca Srbije tražiće da država uvede kvote koliko svaki trgovac može da uveze vina bez carine iz EU. Kako je preneo novosadski „Dnevnik”, loša regulacija uvoza dovela je do sadašnjeg poremećaja tržišta. Cenu toga sada plaćaju potrošači i drugi manji trgovci, a ceo sektor vinarstva sada apeluje da se uvoz vina iz Evropske unije bolje i pravednije organizuje. Prema informacijama iz Unije poslodavaca, stanje na tržištu poremetila su dva velika trgovca koja posluju u Srbiji i koja su uvezla iz EU ogromne količine vina. Tako je potrošena celokupna dovoljna količina od 2,5 miliona litara koja u Srbiju može da se uveze iz EU bez carine. Rezultat toga je da ostali sada moraju da plaćaju uvozne dažbine, što je dovelo do poskupljenja uvoznih vina i za trećinu u\nProizvođači mesa u strahu zbog rasta cena žitarica\nRast cena žitarica već se negativno održava na sektor stočarstva u svetu pa i Srbiji i veliko je pitanje koliko će proizvođači mesa ovakvo stanje moći da izdrže bez podizanja cena. Portal „Agroservis plus”, koji prati tržište ratarskih i stočarskih proizvoda, sproveo je anketu među farmerima o uticaju cene kukuruza i soje na njihovu proizvodnju. Kako naglašavaju, stočare je pogodila vest da je kukuruz dostigao cenu od 20 dinara po kilogramu, a u nekim regionima u Vojvodini prošle nedelje prodavan je i po 21 dinar, bez obzira koliku ima vlagu. Tovljači svinja izračunali su da je sa aktuelnim cenama kukuruza i sojine sačme proizvodna cena tovljenika po kilogramu – 155 do 160 dinara. Oni kažu da je sada najvažnije sačuvati prisebnost i sprečiti uvoz svežeg i zamrznutog mesa i živih\nVlada Srbije izmenom i dopunom posebne uredbe za pomoć stočarima u vreme pandemije produžila je rok za otkup viškova tovne junadi sa 30. oktobra na 20. novembar. Zahtev za ostvarivanje prava na finansijsku podršku po osnovu ovog programa korisnici će moći da podnesu do 25. novembra. Odgajivačima je tako ostalo još dvadeset dana da iskoriste duple podsticaje za prodaju. Grupacija uzgajivača junadi pri udruženju „Agroprofit” saopštila je da su klanice i izvoznici, prema još nepotpunim podacima, do sada preuzeli oko 4.000 junadi i da su te isporuke išle uglavnom za Izrael. Kako ističu, tovljači su junad prodali po ceni od 1,85 do 1,9 evra za kilogram žive mere. Kada se uz ovo dodaju dve premije, od 20.000 i 15.000 dinara, ostvarili su izuzetnu cenu od oko 2,5 evra po kilogramu. Za


SEEbiz.eu / RS / Ovo su najveći srpski izvoznici\nFiat Chrysler automobili Srbija Železara Smederevo HBIS Group Tigar Tyres Bosch Srbija\nOvo su najveći srpski izvoznici\nDatum objave: 08.07.2019. - 17:19:23\nBEOGRAD - Najveći srpski izvoznik u prvih pet meseci ove godine je smederevska železara HBIS, a zatim slede Fijat (FCA) Srbija i Tigar, objavilo je Ministarstvo finansija.\nPrva na listi izvoznika je HBIS grupa sa izvozom vrednim 313,2 miliona evra, na drugom mestu je FCA Srbija iz Kragujevca – 251,6 miliona evra i na trećem mestu je pirotski Tigar Tyres – 170,2 miiona evra.\nZatim sledi Društvo za trgovinu Robert Bosch Beograd – 106,9 miliona evra, Leoni Wiring Sistems Southeast Prokuplje 105,9 miliona, RTB Bor 105,1 milion evra, NIS Novi Sad 101,4 miliona, Grundfos Srbija Inđija 92,8 miliona, Tetra Pak Production Beograd 91,7 miliona, Yura korporacija Rača 87,1 miion evra i Henkel Srbija 78,2 miiona.\nNajveći izvoznici su i Hamofarm iz Vršca 71,9 miliona, HIP – Petrohemija Pančevo 58,6 miliona, Džonson elektrik Niš 53,6 miliona i APTIV Mobility services Novi Sad 50,3 miliona evra.\nNajznačajniji izvozni proizvodi za period januar-maj 2019. godine su, prema podacima Uprave carine, električne mašine i aparati i drumska vozila.\nElektrične mašine, aparati i uređaji učestvuju sa 12,0 odsto u vrednosti od 849,6 miliona evra, drumska vozila 5,9 odsto (415,9 miliona), proizvodi od kaučuka 4,9 odsto (346,5 miliona), gvožđe i čelik 5,3 odsto (372,6 miliona) i obojeni metali 4,8 odsto (340,6 miliona evra).\nNajznačajniji uvozni proizvodi za period januar-maj 2019. su:\nDrumska vozila 6,3 odsto u vrednosti od 602,4 miliona evra, nafta, naftni derivati i srodni proizvodi 6,1 odsto (587,6 miliona), električne mašine, aparati i uređaji 5,9 odsto (561,5 miliona), medicinski i farmaceutski proizvodi 3,7 odsto (353,6 miliona) i industrijske mašine za opštu upotrebu 3,6 odsto (340,5 miliona).


Turneja radosti Sportskih igara mladih nastavljena u Sarajevu i Travniku | Krupljani.BA\nTurneja radosti Sportskih igara mladih nastavljena u Sarajevu i Travniku\nU sklopu “Novogradskih dana 2019”, u Sarajevu su održane 9. BH Telecom Sportske igre mladih te je i glavni grad Bosne i Hercegovine dobio predstavnike za Veliko finalno takmičenje Igara.\nPobjednici takmičenja u Sarajevu odmjeriti će snage s pobjednicima ovogodišnjih Igara iz drugih 37 bh. gradova, te se boriti za titulu najboljih u državi. Djevojčice i dječaci su se takmičili u nogometu, odbojci, rukometu, odbojci na pijesku, šahu, tenisu i stonom tenisu.\nIgre u glavnom gradu Bosne i Hercegovine su otvorene Podravka Kupom, rukometnim takmičenjima za kategoriju 2004. godište i mlađi, a u finalnoj utakmici igrali su RK “Respect” i RK “Vogošća”. U konačnici, plasman na Veliko finale Igara ostvarili su dječaci iz RK “Vogošća”.\nPosebno zanimljivi su bili odbojkaški mečevi, a ekipe OA “Smeč”, u ženskoj konkurenciji i OK “Smeč” u muškoj konkurenciji ostvarile su pobjede te plasman na finalno takmičenje.\nToyota Kup u tenisu održan je u sportsko-rekreativnom centru “Safet Zajko”, a u finalnom meču igrali su Bakir Skrijelja i Amar Silajdžić. Rezultatom 9:4, Silajdžić je uspio savladati svog protivnika i upisati se kao finalista Igara i predstavnik Grada Sarajeva u ovom sportu.\nNogometni mečevi u starijoj kategoriji 2004. godište i mlađi igrani su u okviru Coca-Cola Kupa koji je u Sarajevu okupio 590 fudbalera. Kao najbolji ovaj put, pokazali su se dječaci iz ekipe “Samba FK Novi Grad” koji su u finalnom meču savladali ekipu FK “Šampioni”.\nOsim pomenutih ekipa, pobjede u Sarajevu su slavile Ana Bozalo i Jovana Lemez kao pobjednice Vakufska banka Kupa u odbojci na pijesku, šahisti Nađa Hadžiabdić, Nasir Radača i Daris Kulić, kao i ekipa “Zverine” u košarkaških mečevima. Među mlađim nogometašima u okviru Poli Kupa, pobjedu je ovaj put odnijela ekipa “Kare”.\nIgre su u prethodnom periodu održane i u Travniku, a pobjedničke ekipe iz tog grada su “As Donji Vakuf” u odbojci, NK “Novi Travnik” u nogometu, te KK “Basket time” i “No name” u košarci.\nVeliko finalno takmičenje Igara bit će održano u Sarajevu od 2. do 8. augusta, a naredni gradovi domaćini Igara su Bihać, Bugojno i Zenica. Svi zainteresovani, svoje učešće mogu prijaviti na www.igremladih.ba, saopćili su organizatori.


Hotelska grupa Budvanska rivijera u prošloj godini ostvarila je dobit od 970.000 eura, saopštio je predsjednik Odbora direktora te turističke kompanije Saša Radović. On očekuje da će to najveće hotelsko preduzeće u Crnoj Gori ostati ključni akter uspješne crnogorske turističke priče i u ovoj godini. "Budvanska rivijera je najbolji primjer kako kompanija u većinski državnom vlasništvu i u uslovima oštre i sve kvalitetnije konkurencije na tržištu, uz dobar menadžment i stalno ulaganje u zaposlene i svoju ponudu, može pozitivno da posluje i sve svoje obaveze redovno izmiruje", kazao je Radović Pobjedi.\n"Ukupni prihod za prošlu poslovnu godinu iznosi 19 miliona eura i veći je od prihoda iz 2015. za devet odsto, dok je prihod za ovu godinu projektovan na 20 miliona eura", rekao je Radović.\nOn je dodao da je u prošloj godini u objektima Budvanske rivijere ostvareno 440 hiljada noćenja, što je četiri odsto više nego u 2015.\n"U prosjeku su svi kapaciteti kompanije bili potpuno popunjeni 130 dana u 2016. godini. Najbrojniji turisti su bili iz Rusije, Srbije i Francuske", precizirao je Radović.\nOn smatra da je dobar poslovni rezultat velikim dijelom proizašao iz odluke da se ide u modernizaciju i rekonstrukciju uglavnom svih hotelskih kapaciteta.\n"Strateško opredjeljenje je bilo da se objekti koji su bili u lošem stanju dovedu do nivoa veće kategorije i tako budu konkurentni na velikom turističkom tržištu", rekao je Radović.\nOn je dodao da je od 2009. godine pa zaključno sa 2016. u modernizaciju investirano 38 miliona eura bez PDV-a, što je 28 odsto ukupnih prihoda kompanije u tom periodu.\nRadović očekuje uspješnu narednu turističku sezonu.\n"Pred Budvanskom rivijerom je, shodno presjeku prodaje na današnji dan, sezona u kojoj ćemo ispuniti strateške ciljeve, a to su bolji finansijski rezultat, produženje sezone i jače prisustvo na tržištima Sjeverne i Zapadne Evrope. Ostaćemo ključni akter uspješne crnogorske turističke priče i u ovoj godini", poručio je Radović.\nHoteli te grupacije su najvećim dijelom sezonskog karaktera sa izuzetkom hotela „Mogren“, koji je kao gradski tranzitni hotel otvoren tokom cijele godine.\n"Veliko interesovanje za naše kapacitete ove godine će prvenstveno usloviti otvaranje hotela „Palas“ 7. aprila, čiji prvi gosti će biti sa tržišta Francuske i Velike Britanije. Turističko naselje Slovenska plaža će sa prvim ovogodišnjim gostima već 13. aprila imati najranije otvaranje u posljednjih desetak godina", kazao je Radović.\nOn je najavio da će početkom maja biti otvoren hotel „Castellastva“ u Petrovcu, dok je otvaranje hotela „Aleksandar“ zbog opsežne rekonstrukcije predviđeno za 21. maj kada dolaze prve grupe turista iz skandinavskih zemalja.\n"Nastojaćemo da sljedeće godine bar još jedan hotel iz naše grupe bude u funkciji tokom cijele godine", izjavio je Radović.\nOn je kazao da bi po zvaničnim procjenama koje su se mogle čuti na berzama turizma upravo balkanska strana Jadrana mogla biti područje sa najvećim turističkim rastom u Evropi ove godine.\n"Baveći se prethodnim i ovim poslom, shvatio sam koliko je turizam osjetljiva grana ekonomije, podložna klimatskim, bezbjednosnim, političkim i raznim drugim uticajima", naveo je Radović, koji je ranije bio direktor Nacionalne turističke organizacije (NTO).


Nikola iz Banjaluke | Ekspres.net\nStefan Stefanović (28), koji je osuđen na 15 godina zatvora zbog ubistva navijača Vojvodine Milana Pribakovića u diskoteci „The End“ u Novom Sadu 2017, posle tri godine skrivanja uhapšen je u Banjaluci u akciji „Logan“, usmerenoj protiv narko-dilera.\nStefanović je uhapšen po poternici Interpola Beograd, a osim Stefanoviću, lisice na ruke stavljene su i Slobodanu Stankoviću, Milanu Gajiću, inače pripadniku Oružanih snaga BiH, i taksisti Bojanu Đuriću, saopštio je MUP Republike Srpske.\nAkcija “Logan” prvenstveno je pokrenuta s ciljem borbe protiv nelegalne trgovine narkoticima i falsifikovanja dokumenata. Akcija je trajala oko tri meseca, a tokom tajnih aktivnosti policija je došla do informacija da je jedan od osumnjičenih upravo Stefanović, koji važi za veoma opasnog kriminalca, i koji je u Novom Sadu osuđen na 15 godina zatvora zbog teškog ubistva. Akcija hapšenja izvedena je u ponedeljak u Banjaluci.\n-Četvorica osumnjičenih se terete da su počinili više krivičnih dela u vezi sa zloupotrebom opojnih droga, falsifikovanjem isprava, kao i druga krivična dela. Izvršenim proverama utvrđeno je da je za S. S. raspisana međunarodna Interpolova poternica zbog teškog ubistva. Policija je došla i do saznanja da je on koristio falsifikovanu ličnu kartu na ime Nikola Radišić i da se pod tim imenom krio u Banjaluci – izjavila je portparol PU Banjaluka Danijela Mučibabić. Ona je navela i da je policija operativnim radom došla do saznanja da navedena osoba koristi falsifikovanu ličnu kartu na ime Nikola Radišić i da se pod tim imenom kreće na području Banjaluke.\n-Akcija “Logan” sprovedena je pod nadzorom Okružnog javnog tužilaštva u Banjaluci i po nalogu banjalučkog Osnovnog suda. U toku je kriminalistička obrada nad osumnjičenima – rekla je Mučibabić navodeći da će po završetku tih aktivnosti osumnjičeni biti predat Sudu BiH radi daljeg postupka. Sud BiH doneće i odluku da li će Stefanovića izručiti Srbiji.\nMučibabićeva je objasnila da je u okviru akcije obavljen pretres stana u Banjaluci u kome se Stefanović krio i da je u njemu pronađeno 30 grama kokaina i oko 60 grama marihuane.\n-Pronađeni su i oduzeti veća količina novca, vaga za precizno merenje, mobilni telefoni, falsifikovana lična karta Republike Srbije na ime Nikola Radišić, falsifikovana lična karta i vozačka dozvola Švajcarske na isto ime, kao i drugi predmeti koji se mogu dovesti u vezu sa izvršenjem krivičnih dela – rekla je Mučibabićeva.\nPrema pisanju bosanskih medija, osumnjičeni je na saslušanju priznao kako se zove, a inspektorima je izjavio da se tri godine krio na području Banjaluke.\n-Policija sumnja da su Stefanović i njegovi prijatelji mesecima prodavali drogu na području Banjaluke. Stefanović se krio u iznajmljenom stanu i tu se često okupljali i ostali uhapšeni. Do sada su prikupljene informacije da su oni prodavali drogu, ali i da su je i sami koristili. Kod Stefanovića u stanu je nađeno 10.000 maraka, objavili su bosanski mediji.\nInače, pre dva meseca Apelacioni sud je potvrdio presudu Višeg suda iz Novog Sada kojom je Stefanović osuđen na ukupno 15 godina zatvora zbog ubistva Pribakovića. Osuđen je u odsustvu jer se od tog dana nalazio u bekstvu.\nStefanović je kobnog dana taksijem došao do diskoteke, ušao unutra i ispalio celi šaržer pištolja u pravcu Pribakovića, koji je sedeo sam. Pogodio ga je sa više hitaca i on je ubrzo preminuo, a ubistvo su snimile bezbednosne kamere u lokalu. Motiv ubistva zvanično nikad nije saopšten, ali se pretpostavljalo da bi razlog sukoba mogla biti Pribakovićeva pripadnost navijačkoj grupi. Ubijeni Pribaković je odranije bio deo grupe navijača “Firma”, koja navija za FK Vojvodinu, ali je prethodno bio navijač Crvene zvezde.\nZa Stefanovićem je u momentu ubistva Pribakovića bila raspisana potraga jer se nije odazivao na izdržavanje jednoipogodišnje kazne zbog prethodne presude u vezi sa nedozvoljenim posedovanja oružja. On se, takođe ranije dovodio i u vezu s iznudama, narkoticima i drugim delima. I ubijeni Pribaković je odranije bio poznat policiji, koja je protiv njega podnosila krivične prijave za ometanje službenog lica u vršenju službene dužnosti i nanošenje teških telesnih povreda.\nOptužnicom novosadskog tužilaštva Stefanović se najpre teretio za ubistvo, ali je kasnije delo prekvalifikovano na nanošenje teških telesnih povreda sa smrtnim ishodom, izazivanje opšte opasnosti i nelegalno nošenje oružja. Presuda je postala pravosnažna u septembru 2020. godine.\nTags BanjalukahapšenjeMilan PribakovićPU BanjalukaStefan StefanovićSud BiHubistvo\nUHAPŠEN ZBOG UBISTVA PETOMESEČNE BEBE: Brutalno je tukao pesnicama REŠENO UBISTVO BIVŠEG GIMNASTIČARA PARTIZANA ANDRIJE KLINKE (82): Osumnjičeni uhapšen u Tesliću ZRENJANIN: Uhapšen zbog sumnje da je izvršio ubistvo Zločin u Diseldorfu


Privrednici iz celog sveta udruženi da ponovo povrate poverenje u poslovanju. Pridruži nam se i ti! – Udruženje mladih privrednika Srbije\n“Edukacija je dug današnjice prema generacijama budućnosti!”\nČlanovi Upravnog odbora i Koordinacioni tim UMPS-a imali su priliku da 2. septembra 2020. godine budu gosti MŠM u njihovom sedištu u Beogradu, upoznaju se sa rukovodstvom i kampusom škole u Beogradu i potpišu Sporazum o institucionalnom partnerstvu. Tokom posete smo razgovarali o budućim planovima obe organizacije, kao i zajedničkim ciljevima stvaranja boljeg poslovnog ambijenta za mlade domaće preduzetnike.\n“Čitanje biografija uspešnih ljudi može da pomogne ličnom razvoju mnogo više ne


Pojačana kontrola saobraćaja, a rade i šalteri za lična dokumenta - Sirmiuminfo\nSremska Mitrovica – U narednom periodu, pripadnici saobraćajne policije preduzimaće aktivnosti kontrole saobraćaja u cilju pojačane bezbednosti svih učesnika u saobraćaju, a posebno pešaka, biciklista i motociklista.\nKako dolaze bolji vremenski uslovi na putevima će biti sve veći broj biciklista, vozača motocikala, mopeda. Iz Policijske uprave apeluju na sve njih da poštuju saobraćajne propise. Za bicikliste je najbitnije da voze bicikl što bliže ivici kolovoza i da noću koriste svetla, a za vozače motocikala i mopeda najbitnije je da nose zaštitnu kacigu.\nVladimir Roljić, načelnik Saobraćajne policije u Sremskoj Mitrovici o motivima za ove akcije je rekao: „Za vreme vanrednog stanja imali smo naglo smanjenje intenziteta saobraćaja, samim tim bilo je manje saobraćajnih nezgoda, manje posledica, ali sa ukidanjem vanrednog stanja došlo je isto tako do naglog porasta saobraćaja, pa tako su se i problemi počeli javljati u većoj meri. Saobraćajna policija ponovo je počela redovno da kontroliše saobraćaj, a akcenat je stavljen pre svega na kontrolu brzine kretanja i upotrebu alkohola. Ono što je, kao i ranijih godina, u ovo doba aktuelno jeste da se na puteve vraćaju dvotočkaši, biciklisti i motociklisti. Kada govorimo o njima moramo navesti dva problema sa kojima se sučavamo: Prvi problem jeste činjenica da ti vozači nisu upravljali pomenutim vozilima duže od šest meseci, nisu naviknuti na ista i prave greške, a drugi problem je taj što ih vozači putničkih vozila ne očekuju, nije ih bilo na putevima duži period i samim tim ne obraćaju pažnju na njih. Registrovano je nekoliko nezgoda u kojima su učestvovali vozači dvotočkaša, ali da na sreću nije bilo ozbiljnih posledica. U večernjim satima vršimo pojačanu kontrola alkohola i to na svim putevima u blizini urbanih delova grada u svim naseljenim mestima u Sremu.”\nRoljić je dodao da bi voleli da im se građani jave i da ukažu na probleme ističući da bi to bila velika pomoć za njih. „Mi ne možemo biti u svakom momentu na svim mestima gde postoje problemi, građani treba da pozovu telefon 192 u najkraćem mogućem roku saobraćajna policija će izaći na mesto gde je pričinjen prekršaj. Kazne su različite u zavisnosti od težine saobraćajnog prekršaja, recimo da je to u rasponu od 10.000, pa do preko 100.000 dinara”.\nSaobraćajna policija će i u narednom periodu realizovati pojačane kontrole saobraćaja i poziva sve učesnike u saobraćaju na dosledno poštovanje svih saobraćajnih propisa.\nIzdavanje javnih isprava u nadležnosti Policijske uprave u Sremskoj Mitrovici, nastavljeno je nakon ukidanja vanrednog stanja i šalteri Ministarstva unutrašnjih poslova su otvoreni za građane od ponedeljka 11. maja radi ostvarivanja njihovih prava. Građani mogu podnositi zahtev za izradu lične karte i pasoša, promenu prebivališta, prijavu na šalterima ovih službi ili za produženje važnosti registracija automobila na svim tehničkim pregledima dok uvoz automobila, prvu registraciju, promenu vlasnika i promenu svih podataka u saobraćajnim dozvolama mogu direktno obaviti na šalterima službi.\n„Molimo građane za poštovanje socijalne distance uz sve mere zaštite, uz upotrebu maske i zaštitnih rukavica. Mere su istaknute na svim ulazima naših prostorija i moraju da se poštuju zbog zaštite naših građana i naših službenika. Molimo građane za strpljenje, nama nikako nije odgovaralo, ovih 50 dana što se nije radilo sa građanima, prvo zbog njih, a drugo i zbog preopterećenja sada na šalterima. Otvorena je mogućnost za našu upravu kroz informacione tehnologije, povećali smo broj šaltera za elektronsko zakazivanje, molimo građane da pomognu sami sebi, a i nama, da sistemom elektronskog zakazivanja, obraćanjem na portal Ministarstvo unutrašnjih poslova elektronska uprava zakažu sebi termine, pogotovo za ličnu kartu i pasoš. Znam da nisu svi građani vični kompjuterima, internetu i zakazivanju neka im pomognu mlađi koji to poznaju. Pomoći ćemo onim građanima koji nisu vični tome i dođu na šalter, mi ćemo ih po redosledu prijavljivanja i dolaska primiti da ostvare svoja prava. U Službenim prostorijama svih naših policijskih stanica i kod nas u sedištu na šalter kao što vidite prethodnih dana u poštama, bankama može da uđe jedan građanin po ostvarenju prava, izađe, uđe sledeći građanin i tako redom. Napominjem da je radno vreme ovde u sedištu u Sremskoj Mitrovici svaki radni dan od 7:30 do 15:30 sati i subotom od 7:30 do 12 sati,” izjavio je za medije Vasilije Jovešković, šef Odseka za upravne poslove Policijske uprave u Sremskoj Mitrovici.\nLična dokumenta kojima je istekao rok važenja za vreme vanrednog stanja, važiće do izdavanja novih, za zahteve koji budu podneti u roku od 30 dana od prestanka vanrednog stanja.


Iranski lider pozvao da se prema osumnjičenima za nemire postupa na osnovu islamskog milosrđa - SAHAR Balkan\nIranski lider pozvao da se prema osumnjičenima za nemire postupa na osnovu islamskog milosrđa\nDec 05, 2019 10:35 Europe/Sarajevo\nSaharTV - Lider islamske revolucije Irana, ajatullah Sejjid Ali Hamenei, pozvao je iranske zvaničnike da se prema onima koji su osumnjičeni da su planirali i učestvovali u nedavnim uličnim neredima nakon povećanja cijene goriva postupa na osnovu islamske samilosti.\nOn je to rekao u odgovoru na izvještaj Alija Šamhanija, sekretara iranskog Vrhovnog vijeća za državnu sigurnost, u kojima se predlažu mjere za upravljanje okolnostima nakon uličnih nemira i demonstracija u Iranu i nadoknade za poginule ili povrijeđene tokom nemira.\nNakon što je najavljeno poskupljenje nafte u Iranu, u nekim gradovima su počele demonstracije koje su se kasnije pretvorile u nasilje, nakon što su određeni pobunjenički elementi iskoristili situaciju za uništavanje državne imovine i napade na građane i sigurnosne snage.\nU izvještaju se predlaže da se obični građani koji su poginuli u nemirima i nisu imali uloge u njima smatraju šehidima, te da se porodicama poginulim plati krvarina po islamskim pravilima.\nTakođer, lider je pozvao da se prema osumnjičenima za organizovanje nasilnih nemira i onima koji su posjedovali oružje postupa na osnovu islamske milosti i saosjećanja.\nIranska Revolucionarna garda napravila snimke američke udarne grupe izbliza


Razvoj sistema PASARS i modernizacija radara "Žirafa" važni su za Vojsku Srbije (FOTO+VIDEO) - Objektiv\nVojska Srbije u stanju je da se oprema i naoružava mnogo jeftinije nego što bi to radila da je na tržištu\n• 13:11 • 09.08.2020. • 09.08.2020.\nMinistar odbrane Aleksandar Vulin i komandant Ratnog vazduhoplovstva i PVO general-major Duško Žarković prisustvovali su ispitivanjima rada protiv-avionskog samohodnog artiljerijsko-raketnog sistema (PASARS) sa integrisanim raketama “Igla” uvezanog sa modernizovanim osmatračko akvizicijskim radarom “Žirafa”, na vojnom aerodromu “Pukovnik-pilot Milenko Pavlović” u Batajnici.\nNakon opita, ministar Vulin je rekao da je razvoj protivavionskog sistema PASARS, zajedno sa modernizovanim radarom “Žirafa”, velika stvar ne samo za našu protivvazduhoplovnu odbranu, već za čitavu našu vojsku.\n“Vojska Srbije neprekidno se modernizuje. Naši ljudi se obučavaju i ono što je najvažnije, pokazujemo da su naši inžinjeri i naši konstruktori u stanju da prate svetske trendove i da nalaze najbolja rešenja koja mogu da se primene na našoj tehnici i našoj tehnologiji. Vojska Srbije, zahvaljujući takvim ljudima, u stanju je da se oprema i naoružava mnogo jeftinije nego što bi to radila da je na tržištu”, rekao je ministar odbrane.\n“Razvoj PASARS-a zajedno sa modernizovanim radarom “Žirafa” je velika stvar ne samo za našu protivvazduhoplovnu odbranu, već za čitavu našu vojsku”, istakao je ministar odbrane.\nPrema rečima v.d. pomoćnika ministra za materijalne resurse dr Nenada Miloradovića, trupna protivvazduhoplovna odbrana godinama je bila zapostavljana kako kod nas tako i kod mnogo razvijenijih zemalja, a pogotovo u prethodnoj eri ekspedicionih i asimetričnih sukoba, ali se sada ponovo intenzivno radi na njenom poboljšanju. On objašnjava da sistem PASARS-16 – samohodno protivavionsko oruđe bazirano na topu “Bofors” 40 mm i modernizovani radar “Žirafa” koji je osnovni osmatrački senzor baterije sistema PASARS, su dva sistema koji čine osnovu naše modernizovane trupne PVO.\n“Na radaru „Žirafa“ u toku su ispitivanja, pre uvođenja u naoružanje, softverskog radarskog prijemnika, koji značajno poboljšava njegove sposobnosti. To je prva faza u modernizaciji tog radara na kome se unapređuju razni podsistemi kako bi radar imao sveukupno bolje karakteristike – veće daljine zahvata malorazmernih ciljeva, poput malih bespilotnih letelica koje sada postaju dominantna pretnja, povećanje brzine zauzimanja borbenog položaja, povećanja broja oruđa kojima može da se upravlja tj. kojima mogu da se automatski dodele ciljevi”, rekao je Miloradović.\nOsnovna varijanta protivavionskog sistema PASARS uvedena je u naoružanje prošle godine, ističe Miloradović i dodaje da su u skladu sa principima spiralnog razvoja u toku završna ispitivanja novih podsistema koji će dodatno da unaprede to protivavionsko oruđe. Kao jedan od njih Miloradović navodi integraciju raketnog sistema “Igla” na sva ranije završena oruđa, čime bi efikasnost PASARS-a protiv vazduhoplovnih ciljeva zbog opremljenosti samonavođenim protivavionskim raketama bila znatno povećana.\nPokretači i drugi elementi za integrisanje raketnog sistema „Igla“ na usavršeni protivavionski top, poslužiće za integrisanje i novonabavljenih raketa “Mistral“, za koje pomoćnik ministra za materijalne resurse kaže da su u ovom trenutku verovatno najbolje na svetu u svojoj klasi. Na taj način, sinergijom između unapređenog sistema navođenja sa radara Žirafa i dodavanjem raketa na PASARS značajno će se povećati sposobnosti tog sistema u njegovoj osnovnoj nameni, a to je PVO zaštita jedinica Kopnene vojske.\n“Imamo veliki broj starijih, prenosnih protivavionskih raketnih sistema kao što su “Igla” i “Strela”. Na bojištima u budućnosti pojaviće se veliki broj ciljeva novog tipa, pre svega raznih vrsta bespilotnih letelica i ta starija, takoreći otpisana oružja, odnosno protivavionske IC vođene rakete, sada dobijaju na značaju jer su one, uz potrebne modifikacije, efikasno, a veoma jeftino sredstvo za uništavanje takve vrste ciljeva i iz tog razloga se kod nas integrišu na sistem Pasars”, objašnjava Miloradović.\nRukovodilac projekta na zadatku Usavršeni protivavionski sistem „Bofors“ – Pasars kapetan Aleksandar Stanojević iz Vojnotehničkog instituta rekao je da je opit po svim parametrima protekao uspešno.\n“Imali smo priliku da prisustvujemo konstruktorskim ispitivanjima integracije raketnog sistema “Igla“ na usavršeni protivavionski sistem Pasars. Sam sistem funkcioniše tako što je uvezan sa osmatračko akvizicijskim radarom “Žirafa”. Nova digitalna komunikacija između radara i oruđa je uspešno funkcionisala. Pratili smo razne ciljeve u vazduhu. Uspešno smo dobili zahvate na definisanim daljinama, a navođenje je bilo podjednako uspešno i uz pomoć modernizovanog radara i uz pomoć optičkog indikatora cilja”, poručuje kapetan Stanojević i dodaje da je ovo druga faza modernizacije usavršenog protivavionskog sistema “Bofors” – Pasars.\nAzerbejdžanski “suhoj” leteo pravo u kišu metaka, tačno se vidi kada je raskomadan (VIDEO)\nNajluđi hotel na svetu: Gosti spavaju s lavovima, ujutro doručkuju sa žirafama (FOTO)\nRođena žirafa: Veselje u Zoo vrtu, kumovi joj dali najomraženije ime na svetu (FOTO)


Privode se kraju radovi na dogradnji OŠ “Diša Đurđević” u Novom Medoševcu - Galaxy Media\nPrivode se kraju radovi na dogradnji OŠ “Diša Đurđević” u Novom Medoševcu\nOŠ “Diša Đurđević” u Novom Medoševcu u naselju Crne međe zasijaće uskoro u punom sjaju, nakon što bude završena dogradnja novog dela škole na već postojeći stari deo. Novi objekat prostire se na preko 2.000 kvadratnih metara, a nakon završetka dogradnje, zajedno sa starim delom, ova škola imaće oko 4.000 kvadratnih metara.\nPodsećanja radi, 2017. godine u ovaj objekat, do tada isturenog odeljenja iz Vreoca, zbog eksproprijacije preseljena je čitava OŠ “Diša Đurđević” iz Vreoca i time dobila status osmogodišnje škole.\nZavršetak radova na dogradnji ove škole posetili su predstavnici GO Lazarevac, predsednik Skupštine GO Lazarevac, Bojan Sinđelić, kao i članovi Veća Nikola Marinković i Rade Mirković u pratnji predsednika MZ Vreoci, Radiše Sinđelića i direktorke OŠ “Diša Đurđević” Marije Šarović.\nPredsednik Skupštine GO Lazarevac, Bojan Sinđelić se u svom obraćanju zahvalio EPS-u na čelu sa vd direktorom Miloradom Grčićem i MZ Vreoci jer su najviše zaslužni što je ovaj objekat ugledao svetlost dana i najavio svečano otvaranje u skorijem periodu. On je dodao da osim dece iz Novog Medoševca i deca iz drugih mesnih zajednica na teritoriji naše opštine, i ona pogođena eksproprijacijom, dobiće mogućnost da ovde pohađaju školu.\n“EPS se na pravi način odužila MZ Vreoci, mislim da pripadnici MZ Vreoci imaju sve uslove da budu zadovoljni i ja, kao neko ko je učestvovao u pregovorima za ovaj objekat sam zaista miran ,sada kada vidim da se radovi privode kraju” rekao je Sinđelić.\nPredsednik MZ Vreoci, Radiša Sinđelić izjavio je da je proširenje isturenog odeljenja ove škole jedna od početnih pobeda te mesne zajednice:\n“ U trenutku gašenja škole u Vreocima 2017. godine, EPS je želeo da uloži u novu, dobili smo priliku da odlučimo gde i mislim da smo napravili pravu odluku proširenjem isturenog odeljenja OŠ “Diša Đurđević” u Novom Medoševcu. Ovo je prvenstveno dar MZ Vreoci široj društvenoj zajednici opštine Lazarevac i ovom prilikom pozivam roditelje dece koja putuju iz okolnih mesnih zajednica, Šopića i Burova da upišu decu u ovu školu.”\nMarija Šarović, direktorka OŠ “Diša Đurđević” izjavila je da novi objekat ima 9 učionica sa pripremnim učionicama, odvojen deo za predškolce, svečanu salu, kao i prateće objekte. U starom delu objekta nalazi se 8 učionica, te je ukupan kapacitet škole od 500 do 600 učenika.\nDirektorka je najavila i radove na izgradnji zidane fiskulturne sale pored objekta škole, čija se izgradnja očekuje uskoro. Ona se takođe zahvalila EPS-u, opštini Lazarevac, MZ Vreoci i Novi Medoševac i svima koji su doprineli da se izgradi jedan ovakav značajan objekat.\n“Šetajmo za zdravlje” u subotu 12. septembra\nSvetski dan prve pomoći 12. septembra


Žujović: Zamrzavanje nije rešenje - Politika - Dnevni list Danas\nPočetna » Politika » Žujović: Zamrzavanje nije rešenje\nŽujović: Zamrzavanje nije rešenje\nU slučaju da sveobuhvatnim sporazumom o normalizaciji odnosa, možemo za Srbe na Kosovu da dobijemo ono što je njima potrebno, ne bi trebalo da sputavamo članstvo Kosova u Ujedinjenim nacijama (UN), izjavio je FoNetu član Predsedništva Liberalno demokratske partije (LDP) Đorđo Žujović, koji zamrznuti konflikt odbacuje kao rešenje.\n1Piše: FoNet 12. avgusta 2018. 11.43\nAko možemo da izvučemo, ne ono što treba vlastima u Beogradu, ne ono što treba srpskim predstavnicima na Kosovu, nego ono što treba građanima srpske nacionalnosti na Kosovu, objašnjava Žujović.\n„O njima se ovde radi, zbog njih je sporazum, ne zbog vlasti“, rekao je on novinaru Nikoli Todoroviću, u okviru serijala razgovora Kosinus.\nOn odbacuje glavnu tvrdnju zagovornika zamznutog konfikta da će se, u međuvremenu, desiti nešto veliko što bi popravilo poziciju Srbije na globalnom planu.\nNe znam kako izgleda to da se sada zamrzne život ovde ili na prostoru Kosova, kako to izgleda u svakodnevnom životu, objašnjava Žujović, uz primedbu da je to u stvarnosti neodrživo.\nPrema njegovom stavu, kompromis sa kosovskim Albancima je neophodan i ne tiče samo dogovora dva predsednika, čak najmanje njih, već je centralno pitanje da li će dva društva moći da postignu sporazum.\nTo znači da li će kosovski Albanci, Srbi koji dole žive i građani koji žive u Srbiji moći normalno da funkcionišu, razgovaraju, da se druže i bave poslom, obrazlaže Žujović, ističući da to onda jeste sporazum.\nOn smatra da se, umesto toga, uglavnom govori o političkim karijerama dva predsednika i političkih elita i napominje da se ništa neće uraditi, ukoliko se potpiše sporazum, a ljudi ostanu posvađani.\nSve što u ovom trenutku Srbija i Srbi mogu da dobiju na Kosovu neophodno je da prihvate, poručio je Žujović, počev od zaštite njihovih interesa, kulturnih dobara i svih njihovih prava, uz borbu u okviru kosovskog zakonodavstava za ono što im pripada.\nZa sve to bi trebalo da se bore Srbi na Kosovu i ljudi koji vode ovu državu ovde, objasnio je Žujović i upozorio da se maksimalistički zahtevi uglavnom završavaju u kolonama ljudi koji dolaze u Beograd.\nUpravo ovih dana vidimo da su nam ostala „sećanja, obeležavanja i ništa više“, podsetio je on i ocenio da je sadašnji format pregovora dve strane dovoljan.\nMešunarodne koferencije se završe na štetu onih o kojima bi trebalo da se pregovara, predočio je Žujović i precizirao da neka strana od strana nastrada, da li iz svoje gluposti, naivnosti ili bilo kojeg razloga, dok se velike sile razračunavaju oko svojih problema.\nNa pitanje da li bi građani trebalo da se izjasne o predlogu za rešavanje kosovskog problema, Žujović odgovara da je dobro da na referendumu kažu svoje mišljenje.\nAli, kako napominje, u fer i poštenim uslovima da rezultate neko ne bi osporavao, budući da Srbija ima loša iskustva sa referendumima.\nNikako ne bi bilo dobro da se referendum veže za izbore, jer u njima dolazi do najnižih strasti i otvaranja partijskih rovova, predočio je Žujović i naglasio da Kosovo nije dnevno političko pitanje.\nOn Kosovo, od kada zna sebe, vidi kao prostor za koji se priča da tu ljudi pate, „da li Srbi u nekoliko iseljavanja sa Kosova kroz vekove, da li Albanci u proteklih 100 sto godina na razne načine“.\nPrema stavu Žujovića, ljudi sa prostora Kosova su često bili „zloupotrebljavani, izmanipulisani, a danas su prepušteni sami sebi, tražeći malo šanse da mirno žive“.\nAko je u prošlosti Kosovo bilo prostor patnje, nadam se da će u budu?nosti biti prostor gde će Srbi i Albanci opet sarađivati, istakao je Žujović, koji smatra da prošlost ljudi ne mogu da zaborave, ali mogu jedni drugima da oproste.\n12. avgusta 2018. u 12.10\nHoce li Zujovic da odgovara ako kososovski Srbi ne dobiju nista nakon sto Albanci dobiju sve tj. uclanjenje u UN i legalizaciju te njihove paradrzave na Kosovu? Hoce li Zujovic da bude garancija da ce Albanci da ispune ono sto budu obecali pre nego sto dobiju medjunarodni legimitet? Kako ce Zujovic ili Cedica ili neko drugi da nateraju Albance da postuju prava Srba? Da nece mozda Amerikanci, Nemci ili V. Britanija da budu garant? One iste drzave koje ne postuju ni R1244, ni kumanovski sporazum ni medjunarodno pravo i one drzave pred cijim nosevima se desilo etnicko ciscenej Srba na Kosovu a da prstom nisu mrdnuli? Imamo primer Hrvatske koja je u EU, clanica NATO-a i koja ne postuje ljudska prava Srba, kako ce to postovati jedna tvorevina koja nije u stanju da ispuni uslove za beli sengen i koja je po svemu najamnje 50 godina iza Hrvatske? Samo to neka jos objasni Zujovic.


Радови на побољшању инфраструктуре\nRadovi na poboljšanju infrastrukture\nU ulici Koste Abraševića radi se toplifikacija i leva strana trotoara, a kako napreduje toplifikacija, tako će i kolovoz da se sređuje. Rok za završetak pomenutih radova je 60 dana, a vrednost investicije je oko 22 miliona, rekao je Karadžić i nastavio priču o drugom lokacijama na kojima se izvode radovi.\n-Uporedo se radi na primarnoj fekalnoj kanalizaciji Poljana – Lučica – Prugovo i sekundarnoj fekalnoj kanalizaciji u Lučici. Takođe, u naselju Zabela se odvijaju radovi na fekalnoj kanalizaciji, a u Dunavskoj ulici na sekundarnoj fekalnoj kanalizaciji. U toku su i poslovi na kišnoj kanalizaciji u PP Odredu i varoškom brdu”, kazao je Karadžić i dodao da će pomenuti radovi da se završe do kraja godine ako budu adekvatni vremenski uslovi. Karadžić je još izdvojio da se na asfaltiranju ulica radi u dve mesne zajednice, kao i da je u planu da se ti radovi nastave u još osam MZ, a radiće se asfaltiranje nekoliko ulica u Požarevcu: Alekse Šantića, Žike Solomona, Žagubičkoj i Žagubičkom kraku. Vrednost svih ovih radova je oko 300 miliona dinara.\nMirat Karadžić (levo) i gradonačelnik Ilić u obilasku radova\nGradonačelnik Miomir Ilić je zadovoljan dinamikom kojom se odvijaju radovi i ovom prilikom je najavio da će na sednici Skupštine grada, koja će se održati do kraja oktobra, da se izvrši prenamena sredstava kako bi sve ono što su zajedno sa javnim preduzećima bude i završeno.


Mačva sutra gostuje Proleteru u Novom Sadu - FK Mačva Šabac\nNakon dvonedeljne reprezentativne pauze ovog vikenda nastavlja se takmičenje u domaćem šampionatu. U okviru 07.kola Linglong Tire Super lige Srbije, šabačka Mačva gostuje u Novom Sadu ekipi Proletera. Utakmica se igra od 18 časova, a na Televiziji Arena sport obezbeđen je multiprenos, kao novina u izveštavanju sa utakmica.\nŠef stručnog štaba FK Mačva, Dragan Aničić očekuje tešku i zahtevnu utakmicu sa Proleterom koji je već dugi niz godina u svojim redovima ima kvalitetne i iskusne igrače. „Proleter je ekipa koja dugi niz godina igra Super ligu i provereni su superligaški igrači, svaki prelazni rok iskoriste da dovedu dva - tri stvarno kvalitetna igrača, kao što je to slučaj i u ovom prelaznom roku. Doveli su Kneževića (igrao u Partizanu, Čukaričkom i ima inostranu karijeru), zatim Živojinovića (mladi reprezentativac) a prošle nedelje su doveli i Branu Miloševića, pa tako uz iskusnog Baneta Jovanovića, Babića, Miroslavljeva i drugih...mogu reći da su oni jedna jako dobra ekipa i sigurno je da su favoriti u duelu sa nama. Ipak, mi se ne predajemo, dobro smo radili, imamo neku hemiju u ekipi i probaćemo da ostanemo neporaženi. Biće ovo teška i zahtevna utakmica i nadamo se povoljnom rezultatu. Imali smo dvonedeljnu pauzu koju smo iskoristili na najbolji mogući način, igrači su stvarno dobro radili i bili disciplinovani.“\nAničić takođe dodaje da je tokom ove pauze očekivao i da se ekipa pojača, kao što je to slučaj u drugim klubovima, međutim i pored brojnih apela kluba za razumevanje i reakciju, do toga nije došlo. „Malo sam i ljubomoran na druge trenere, jer u drugim klubovima se dovode pojačanja, a mi smo nekako usamljeni već mesecima i tokom vanrednog stanja, epidemije koronavirusom, apelovali smo da se nalazimo u teškoj situaciji, ali svi su ostali nemi. I pored svega, mi nećemo da kukamo pokušaćemo i sa ovim što imamo da odigramo najbolje što možemo i ono što meni daje neku nadu i optimizam to su upravo ovi igrači koji su ovde i koji imaju zaista pravi odnos prema obavezama. Mislim da će u nekom periodu doći i nagrada za sve to.“\nPredsednik kluba Ivica Kralj takođe ističe da je funkcionisanje kluba izuzetno teško. „Kako mi funkcionišemo poslednjih šest meseci je fantastika. I pored teške situacije, igrači i stručni štab su pokazali odanost klubu i veliko razumevanje. Od kada sam ja u klubu uz određene poteškoće kao i većina klubova funkcionisali smo i napredovali u svakom pogledu. Međutim zbog poznate situacije u Šapcu, pandemije...nismo bili u mogućnosti da prihodujemo (sponzorstva, prodaja ulaznica, transferi igrača...). Na naše apele odgovora nema. Bez obzira na to mi nastavljamo borbu i očekujem razumevanje i podršku Šapčana i uveren sam da ćemo uz sve nedaće doći do cilja.“


Radnici "na crno" i u igraonicama i vrtićima - Ekonomske Vesti\nRadnici „na crno“ i u igraonicama i vrtićima\n8. feb. 2016 Andrija Matić 0 Comments inspekcija, Ministarstvo rada, rad na crno\nMinistarstvo za rad, zapošljavanje, boračka i socijalna pitanja Vlade Republike Srbije saopštilo je danas da je u nadzorima koje je Inspektorat za rad od 2. do 4. februara sproveo u igraonicama, objektima u kojima se organizuju proslave rođendana i vrtićima otkriveno da je od 764 zatečena radnika 163 radilo „na crno“, odnosno nije imalo ugovore o radu i nije bilo prijavljeno na obavezno socijalno osiguranje.\nNadzorima je obuhvaćeno 349 poslodavaca na teritoriji cele Srbije, a na osnovu utvrđenih činjenica inspektori su doneli 54 rešenja kojima je poslodavcima, pored ostalog, naloženo da sa neprijavljenim radnicima zasnuju radni odnos, da utvrde odmor u toku rada i raspored rada u nedelji.\nZbog utvrđenih prekršaja u oblasti radnih odnosa inspektori su podneli 19 zahteva za pokretanje prekršajnog postupka, kao i tri zahteva zbog prekršaja u oblasti bezbednosti i zdravlja na radu.\nTakođe, zbog utvrđenih prekršaja za koje je predviđena novčana kazna u fiksnom iznosu, inspektori su izdali devet prekršajnih naloga.\nInspekcija je donela i 83 rešenja kojima se nalaže otklanjanje utvrđenih nedostataka u oblasti bezbednosti i zdravlja na radu.\nInspekcijskim nadzorima je otkriveno i 18 neregistrovanih igraonica u kojima je zatečeno šest neprijavljenih radnika, a u devet igraonica samo vlasnik.\nNeregistrovane igraonice su otkrivene u Kraljevu, Raškoj, Kragujevcu, Pirotu, Novom Pazaru, Aleksandrovcu, Prokuplju, Kragujevcu, Surdulici, Kuršumliji i Kosjeriću, a inspektori su doneli 18 rešenja kojima im je naloženo da odmah pokrenu propisani postupak za upis u odgovarajući registar i zabranjeno obavljanje delatnosti do ispunjenja za to propisanih uslova.\nInspekcija će kontrolisati izvršenje donetih rešenja i ukoliko se utvrdi da neregistrovani subjekti nisu postupili po rešenju, već su nastavili sa neregistrovanim radom, protiv njih će biti podnet zahtev za pokretanje prekršajnog postupka, navodi se u saopštenju.\n← Pokrenuta i treća istraga protiv Mamića – zločinačko udruživanje\nZabraniti novčanice od 50 £, 100 $ i 500 € →\nVulin: Nezaposlenost opada


Koja su to Partizanova ''minska polja'' na startu kvalifikacija? - Sportske.net\nKoja su to Partizanova ''minska polja'' na startu kvalifikacija?\nIako mnogi očekuju da Partizan makar u drugom kolu kvalifikacija neće imati previše težak zadatak, već sada je jasno da u Humskoj moraju da budu veoma oprezni, jer se među mogućim rivalima nalaze i neka prilično neugodna imena.\nPartizan prihvatio predlog FSS, formira se Radna grupaŽivko Živković pronašao klubPonikao u Zvezdi, ne može da dočeka da zaigra u Partizanu!Partizan otkrio karte - Ovo je Tomićev tim za narednu sezonu!Rezultat sastanka u FSS - Radna grupa u Partizanu, izbori krajem juna!\nMoglo je Partizanu da se dogodi da ovog leta najranije u istoriji započne sezonu, već krajem juna, ali se zahvaljujući pobedi Sevilje nad Liverpulom u finalu Lige Evrope, ekipa iz Humske direktno našla u drugom kolu kvalifikacija za ovo takmičenje.\nPrvi meč druge runde na programu je 14. jula, a pogledom na sva imena koja bi mogla da budu prva prepreka crno-belima, nameće se zaključak da Tomićevom timu možda i ne bude baš tako lako kako se očekuje.\nSvojevrsne ''mine'' na startu kvalifikacija za Partizan bi mogli da budu: Krakovija i Zaglebje (Poljska), pa Zvezdi, ali i svima nama veoma dobro poznati Kairat (Kazahstan), zatim Beitar (Izrael), Od Grenland, Stabek (Norveška), bugarski Levski i Beroe od koga je Partizan nedavno poražen sa ''glatkih'' 2:0 u prijateljskom meču, potom škotski Hibernijan, pa Jaši (Rumunija), ili sada već za Partizan ''čuveni'' Šamrok...\nPažnju, naravno, privlače i ekipe iz regiona koje bi takođe mogle na megdan Partizanu, poput skopskg Rabotničkog, slovenačkih Domžala, Širokog Brijega iz BiH. Svi oni bi sasvim sigurno imali poseban motiv protiv fudbalskog velikana iz nekadašnje zajedničke države.\nNe treba, takođe, zaboraviti ni azerbejdžansku Gabalu, koja je prošle godine eliminisala Čukarički u ovim kvalifikacijama, a potencijalni rival crno-belima je i gruzijska Dila Gori, protiv koje su prošle sezone crno-beli započeli svoj uspešni evropski pohod (1:0 i 2:0).\nSa istoka Evrope su potencijalni rivali i Pjunik (Jermenija), kao i Levadija i Kalju Nome (Estonija), koji ipak spadaju među poželjnije rivale na startu kvalifikacija.\nDakle, kako bi se izbegli veći problemi u drugom kolu kvalifikacija, klub iz Humske će morati što pre da završi posao oko angažovanja pojačanja i da potpuno spreman i što je moguće više uigran dočeka ove utakmice.\nA ukoliko sve bude kako se očekuje i Partizan izbori plasman u treće kolo, već tada bi crno-beli mogli da imaju veoma teške prepreke. Dovoljno je pomenuti Grashopers, Lucern (Švajcarska), AEK (Grčka), Stromgodset (Norveška), Istanbul (Turska), Slovan (Slovačka), Vitorul (Rumunija), Panionios (Grčka), Brondbi (Danska), Slaviju (Češka), Herakles (Holandija), Debrecin i Videoton (Mađarska)...\nTu bi takođe mogli da budu i Nefči (Azerbejdžan), AEK (Kipar), Aktobe (Kazahstan), Ventspils (Letonija), Aleksandrija (Ukrajina), Haken (Švedska), ali i zagrebačka Lokomotiva.\nNijedan od ovih klubova nije za potcenjivanje, niti je Partizan više na tom nivou, bez obzira na dobar koeficijent u ovoj fazi takmičenja, da bi mogao da se smatra apsolutnim favoritom protiv većine pomenutih ekipa.\nŠta tek reći za potencijalne rivale u poslednjoj rundi kvalifikacija? Naravno, još je rano za takve prognoze, ali među potencijalnim ribalima Partizana mogli bi da se nađu i italijanski Sasuolo, Rio Ave (Portugalija), Trenčin (Slovačka), Mlada Boleslav (Češka), Stojkovićev Makabi Haifa, HJK iz Finske, možda i splitski Hajduk...\nOva poslednja faza kvalifikacija na programu je 18. i 25. avgusta, nadajmo se da će evropski put crno-belih tada još uvek biti u punom jeku...


10.800 RSD 1\nKompanija Sennheiser predstavila je novu perjanicu u kategoriji audiofilskih in-ear slušalica. Iza oznake IE 900 nalaze se bubice čiji rezonatori oblikom podsećaju na slabiji model IE 300, a izrađeni su u celosti od glodanog i anodizovanog aluminijuma. U njima je smeštena Sennheiserova inovativna tehnologija X3R, koja objedinjuje TrueResponse jedinicu, tri Helmholtz rezonantne komore i akustički […]\nKompanija Bluesound, poznata po digitalnim audio-uređajima i mrežnoj platformi BluOS, predstavila je treću generaciju modela NODE i POWERNODE. Noviteti dolaze u neizmenjenom dizajnu, što podrazumeva kompaktne dimenzije, moderno zaobljene ivice i komande osetljive na dodir na gornjem panelu. NODE predstavlja mrežni audio-plejer, D/A konverter i pretpojačalo, koji se kontroliše preko BluOS aplikacije za Android, iPhone, […]\nKompanija Technics predstavila je novi osnovni model kućnog hi-fi gramofona s oznakom SL-100C. Kao naslednik nagrađivanog modela SL-1500C, novi SL-100C dolazi s još nižom cenom, ali uz zadržavanje osnovnih osobina koje su proslavile Technics gramofone. Novitet se isporučuje s montiranim kertridžom Audio-Technica VM95C, koji obezbeđuje precizan treking i detaljnost pri reprodukciji, uz tehničke karakteristike koje […]\nKao prvi plod saradnje s kompanijom IsoAcoustic, kanadski proizvođač PSB najavio je novu seriju zvučnika pod nazivom Synchrony. U okviru nove serije za početak će biti lansirana dva modela, koji su razvijeni s Kanadskim nacionalnim centrom za istraživanja (NRC). Podnostojeći model nosi oznaku Synchrony T600 – u pitanju je čistokrvni trosistemski zvučnik, čija je unutrašnjost […]\nPored sve veće ponude u kategoriji prenosivih uređaja, kompanija FiiO ne zanemaruje kućni hi-fi, pa je nedavno najavila novi flegšip model K9 Pro. Novitet predstavlja vrhunac ponude u kategoriji pojačala za slušalice, a ujedno funkcioniše kao D/A konverter i pretpojačalo. Iako se odlikuje kompaktnim dimenzijama, K9 Pro je daleko najveći uređaj koji je FiiO do […]\nKompanija Bluesound, poznata po digitalnom audiju i odličnom BluOS sistemu za povezivanje uređaja i reprodukciju muzike preko mreže, predstavila je novi saundbar pod nazivom Pulse Soundbar+. Zahvaljujući diskretnom dizajnu i mekanim linijama kućišta, novitet će se vizuelno odlično uklopiti u moderne, ali i u klasične enterijere, a može biti postavljen na policu ili montiran direktno […]\nDistributerska kuća 4Audio obogatila je ponudu još jednim svetski poznatim brendom. U pitanju je francuska kompanija Triangle, koja već 40 godina proizvodi zvučne kutije visokog kvaliteta. Istorijat kompanije započeo je modelom 1180, avangardno dizajniranim podnostojećim zvučnikom visoke klase koji je postigao značajan tržišni uspeh, a pet godina kasnije pojavio se Zenith 1, opremljen prvim zvučničkim […]\nKao prvi podnostojeći zvučnici u seriji Heritage, Maxima Amator iz Sonus fabera predstavljaju omaž klasičnom italijanskom dizajnu. Proizvođač navodi da je, zbog specifične konstrukcije kabineta od punog drveta, ovaj zvučnik razvijan veoma dugo, te da je u jednom trenutku projekat bio i napušten, ali da su zamisli konstruktora postale moguće usled razvoja novih tehnologija. Klasična […]\nNakon uspešnog obnavljanja serije RX-V, Yamaha je predstavila novu generaciju AV risivera višeg segmenta, koji pripadaju seriji AVENTAGE. Kao vesnik nove generacije predstavljen je AV risiver RX-A2A, koji se dizajnom oslanja na novu seriju RX-V, ali uz nekoliko sopstvenih prepoznatljivosti – prednji panel od crnog pleksiglasa sada je potpuno ravan i oslobođen zaobljenih ivica, a […]\nKanadska kompanija PSB Speakers, koja već gotovo pola veka izrađuje pristupačne kutije odličnog zvuka, predstavila je aktivne zvučnike Alpha AM3 i AM5. U pitanju su regalski modeli jednostavnog dizajna, prepoznatljivi po nešto masivnijem prednjem panelu i obrnutoj postavci drajvera. Aluminijumski 19-milimetarski visokotonac s ferofluidnim hlađenjem, zajednički za oba modela, smešten je u donjem delu fronta, […]


kls | Sport In - Part 5\nHala sportova „Park“ u Staroj pazovi je večeras bila domaćin prvoj odigranoj utakmici 12.kola Košarkaške lige Srbije.\tPročitaj više\nBorac bolji u duelu starih rivala\nObjavio: andjelkodana: 15 decembra, 2019 U: KLS, Košarka, VestiTagovi: borac, dunav, dynamic, kls, kolubara, metalac, mladost, napredak, novi pazar, okk beograd, sloboda, tamiš, vojvodina, vršac, zletiborNema komentara\nDanas su odigrane i preostale utakmice iz 11.kola Košarkaške lige Srbije.\tPročitaj više\nKolubari derbi začelja\nObjavio: andjelkodana: 14 decembra, 2019 U: KLS, KošarkaTagovi: borac, dunav, dynamic, kls, kolubara, metalac, mladost, napredak, novi pazar, okk beograd, sloboda, tamiš, vojvodina, vršac, zletiborNema komentara\nKošarkaši Kolubare su na svom terenu dobili derbi začelja Košarkaške lige Srbije.\tPročitaj više\nNapredak – Tamiš 80: 63\nObjavio: andjelkodana: 13 decembra, 2019 U: KLS, Košarka, VestiTagovi: borac, dunav, dynamic, kls, kolubara, metalac, mladost, napredak, novi pazar, okk beograd, sloboda, tamiš, vojvodina, vršac, zletiborNema komentara\nHala sportova u Aleksincu je bila domaćin prve odigrane utakmice 11.kola Košarkaške lige Srbije.\tPročitaj više\nDynamic teško do pobede\nObjavio: andjelkodana: 08 decembra, 2019 U: KLS, Košarka, VestiTagovi: borac, dunav, dynamic, kls, kolubara, metalac, mladost, napredak, novi pazar, okk beograd, sloboda, tamiš, vojvodina, vršac, zletiborNema komentara\nOdigrana je i poslednja utakmica desetog kola Košarkaške lige Srbije u Beogradu.\tPročitaj više\nAlasi se polako čupaju\nObjavio: andjelkodana: 07 decembra, 2019 U: KLS, KošarkaTagovi: borac, dunav, dynamic, kls, kolubara, metalac, mladost, napredak, novi pazar, okk beograd, sloboda, tamiš, vojvodina, vršac, zletiborNema komentara\nKošarkaši Dunava su nastavili svoj mini niz pobeda u Košarkaškoj ligi Srbije.\tPročitaj više\n„Klonferi“ nastavili seriju poraza\nObjavio: andjelkodana: 02 decembra, 2019 U: KLS, Košarka, VestiTagovi: borac, dunav, dynamic, kls, kolubara, metalac, mladost, napredak, novi pazar, okk beograd, sloboda, tamiš, vojvodina, vršac, zletiborNema komentara\nKošarkaši OKK Beograda su nastavili sa serijom poraza u Košarkaškoj ligi Srbije.\tPročitaj više\nVrščani iznenadili Čačane\nObjavio: andjelkodana: 01 decembra, 2019 U: KLS, Košarka, VestiTagovi: borac, dunav, dynamic, kls, kolubara, metalac, mladost, napredak, novi pazar, okk beograd, sloboda, tamiš, vojvodina, vršac, zletiborNema komentara\nKošarkaši Vršca su naneli prvi poraz lideru na tabeli Košarkaške lige Srbije.\tPročitaj više\nBeg Alasa iz začelja\nObjavio: andjelkodana: 30 novembra, 2019 U: KLS, KošarkaTagovi: borac, dunav, dynamic, kls, kolubara, metalac, mladost, napredak, novi pazar, okk beograd, sloboda, tamiš, vojvodina, vršac, zletiborNema komentara\nKošarkaši Dunava su ostvarili vrlo vrednu pobedu na gostovanju u Aleksincu.\tPročitaj više\nČetvrta pobeda Mladosti\nObjavio: andjelkodana: 24 novembra, 2019 U: KLS, KošarkaTagovi: borac, dunav, dynamic, kls, kolubara, metalac, mladost, napredak, novi pazar, okk beograd, sloboda, tamiš, vojvodina, vršac, zletiborNema komentara\nKošarkaši zemunske Mladosti su u uzbudljivoj završnici savladali ekipu Vršca.\tPročitaj više